11. ฐานะการเงินและผลการดำเนินงาน

1.  งบการเงิน

    11.1.1 ผู้สอบบัญชี

+------------+------------------+---------+--------------------------+
| ปี          | ชื่อผู้สอบบัญชี        | ผู้สอบบัญชี | บริษัทผู้สอบบัญชี              |
|            |                  |         |                          |
|            |                  | อน      |                          |
|            |                  | ุญาตเลขที่ |                          |
+------------+------------------+---------+--------------------------+
| 2550       | นายณรงค์ พันตาวงษ์  | 3315    | บริษัท สำนักงาน เอินส์ท แอนด์  |
|            |                  |         | ยัง จำกัด                  |
+------------+------------------+---------+--------------------------+
| 2551       | นายณรงค์ พันตาวงษ์  | 3315    | บริษัท สำนักงาน เอินส์ท แอนด์  |
|            |                  |         | ยัง จำกัด                  |
+------------+------------------+---------+--------------------------+
| 2552       | นางสาวซูซาน       | 4306    | บริษัท เอส พี ออดิท จำกัด     |
|            | เอี่ยมวณิชชา        |         |                          |
+------------+------------------+---------+--------------------------+
| 2553       | นางสาวซูซาน       | 4306    | บริษัท เอส พี ออดิท จำกัด     |
|            | เอี่ยมวณิชชา        |         |                          |
+------------+------------------+---------+--------------------------+
| 2554       | นางสาวซูซาน       | 4306    | บริษัท เอส พี ออดิท จำกัด     |
|            | เอี่ยมวณิชชา        |         |                          |
+------------+------------------+---------+--------------------------+

สรุปรายงานการสอบบัญชีของผู้สอบบัญชีรับอนุญาต

1)  งบการเงินสำหรับปีสิ้นสุด วันที่ 31 ธันวาคม 2552

ปี 2552 บริษัทได้เปลี่ยนผู้สอบบัญชีรับอนุญาตจากนายณรงค์ พันตาวงษ์ บริษัท สำนักงาน เอินส์ท
แอนด์ ยัง จำกัด เป็นนางสาวซูซาน เอี่ยมวณิชชา บริษัท เอส พี ออดิท จำกัด
ซึ่งผู้สอบบัญชีรับอนุญาตได้ตรวจสอบงบการเงินของบริษัทสำหรับปีสิ้นสุด วันที่ 31 ธันวาคม 2552
โดยให้ความเห็นว่างบการเงินดังกล่าวแสดงฐานะการเงิน ณ วันที่ 31 ธันวาคม 2552
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป ส่วนงบการเงินสำหรับปีสิ้นสุดวันที่
31 ธันวาคม 2551 ของบริษัทที่แสดงเปรียบเทียบเป็นส่วนหนึ่งของงบการเงินดังกล่าว
ตรวจสอบโดยผู้สอบบัญชีอื่นตามมาตรฐานการสอบบัญชีที่รับรองทั่วไปและเสนอรายงานไว้อย่างไม่มีเงื่อนไข
ตามรายงานลงวันที่ 27 มีนาคม 2552

2)  งบการเงินสำหรับปีสิ้นสุด วันที่ 31 ธันวาคม 2553

ผู้สอบบัญชีรับอนุญาตได้ตรวจสอบงบดุลรวม ณ วันที่ 31 ธันวาคม 2553 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัทและบริษัทย่อย
และได้ตรวจสอบงบดุลเฉพาะกิจการ ณ วันที่ 31 ธันวาคม 2553 และ 2552
งบกำไรขาดทุนเฉพาะกิจการ และงบกระแสเงินสดเฉพาะกิจการ
สำหรับปีสิ้นสุดวันเดียวกันของแต่ละปีของบริษัท
โดยให้ความเห็นว่างบการเงินรวมดังกล่าวแสดงฐานะการเงินรวม ณ วันที่ 31 ธันวาคม 2553
ผลการดำเนินงานรวม และกระแสเงินสดรวม สำหรับปีสิ้นสุดวันเดียวกันของบริษัทและบริษัทย่อย
งบการเงินเฉพาะกิจการแสดงฐานะการเงิน ณ วันที่ 31 ธันวาคม 2553 และ 2552
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

3)  งบการเงินสำหรับงวดปีสิ้นสุด วันที่ 31 ธันวาคม 2554

ผู้สอบบัญชีรับอนุญาตได้ตรวจสอบงบแสดงฐานะการเงินรวม ณ วันที่ 31 ธันวาคม 2554
งบกำไรขาดทุนเบ็ดเสร็จรวม งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของบริษัทและบริษัทย่อย
และได้ตรวจสอบแสดงฐานะการเงินเฉพาะกิจการ ณ วันที่ 31 ธันวาคม 2554
งบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดเฉพาะกิจการ สำหรับงวดปีสุดวันเดียวกันของบริษัท
ซึ่งผู้บริหารของบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนผู้สอบบัญชีเป็นผู้รับผิดชอบในการรายงานต่องบการเงินดังกล่าวจากผลการตรวจสอบของผู้สอบบัญชี
โดยความเห็นของผู้ตรวจสอบบัญชี ที่มีต่องบการเงินรวม และงบการเงินเฉพาะกิจการของบริษัท คือ
แบบไม่มีเงื่อนไข แต่มีข้อสังเกต ซึ่งเป็นไปตามที่ได้กล่าวไว้ในหมายเหตุประกอบงบการเงินข้อที่ 2
และ 6 บริษัทได้ใช้มาตรฐานการรายงานทางการเงินที่ออกและปรับปรุงใหม่
ซึ่งออกโดยสภาวิชาชีพบัญชีฯ
ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
2554 เป็นต้นไป โดยรายละเอียดเป็นดังนี้

หมายเหตุประกอบงบการเงินข้อ 2. หลักเกณฑ์การจัดทำงบการเงิน

บริษัทจัดทำงบการเงินรวมและงบการเงินเฉพาะกิจการเป็นภาษาไทยและมีหน่วยเงินตราเป็นเงินบาท
โดยจัดทำขึ้นตามหลักการบัญชีที่รับรองทั่วไปในประเทศไทยภายใต้พระราชบัญญัติการบัญชี พ.ศ.
2543 ซึ่งหมายความถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ. 2547
ได้มีมติให้ประกาศใช้แล้วและตามข้อกำหนด
ของคณะกรรมการกำกับตลาดทุนว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์
พ.ศ.2535

งบการเงินรวมและงบการเงินเฉพาะกิจการได้จัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน
ยกเว้นรายการบางประเภทซึ่งใช้เกณฑ์ตามที่อธิบายในนโยบายการบัญชีที่เกี่ยวข้อง

ในการจัดทำงบการเงินให้เป็นไปตามมาตรฐานการรายงานทางการเงิน
ผู้บริหารต้องใช้การประมาณ
และข้อสมมติฐานหลายประการซึ่งมีผลกระทบต่อการกำหนดนโยบายและการรายงานจำนวนเงินที่เกี่ยวกับ
สินทรัพย์ หนี้สิน รายได้ และค่าใช้จ่าย การประมาณและข้อสมมติฐานมาจากประสบการณ์ในอดีต
และปัจจัยต่าง ๆ ที่ผู้บริหาร
มีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่
การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ
ดังนั้นผลที่เกิดขึ้นจริงจากการตั้งข้อสมมติฐาน
ต่อมูลค่าตามบัญชีของสินทรัพย์และหนี้สินอาจแตกต่างไปจากที่ประมาณไว้

งบการเงินนี้นำเสนอเพื่อวัตถุประสงค์ของการรายงานเพื่อใช้ในประเทศไทย
ดังนั้นเพื่อความสะดวกของผู้อ่านงบการเงินที่ไม่คุ้นเคยกับภาษาไทย
บริษัทได้จัดทำงบการเงินฉบับภาษาอังกฤษขึ้นโดยแปลจากงบการเงินฉบับภาษาไทย

สภาวิชาชีพบัญชีได้ประกาศกำหนดให้ใช้มาตรฐานการรายงานทางการเงินดังต่อไปนี้กับงบการเงินที่มีรอบระยะเวลาบัญชีที่เริ่มในหรือหลังวันที่
1 มกราคม 2554 เป็นต้นไป

+------------------------------+---------------------------------------+
| มาตรฐานการบัญชีฉบับที่ 1 (ปรับปรุง  | เรื่อง การนำเสนองบการเงิน                |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 2 (ปรับปรุง  | เรื่อง สินค้าคงเหลือ                       |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 7 (ปรับปรุง  | เรื่อง งบกระแสเงินสด                     |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 8 (ปรับปรุง  | เรื่อง นโยบายการบัญชี                     |
| 2552)                        | การเปลี่ยนแปลงประมาณการทางบัญชีและ        |
|                              |                                       |
|                              |   ข้อผิดพลาด                            |
+------------------------------+---------------------------------------+
| มาตรฐานการบัญชีฉบับที่ 10 (ปรับปรุง | เรื่อง เหตุการณ์ภายหลังรอบระยะเวลารายงาน   |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 11 (ปรับปรุง | เรื่อง สัญญาก่อสร้าง                       |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 16 (ปรับปรุง | เรื่อง ที่ดิน อาคารและอุปกรณ์                |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 17 (ปรับปรุง | เรื่อง สัญญาเช่า                          |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 18 (ปรับปรุง | เรื่อง รายได้                            |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 19         | เรื่อง ผลประโยชน์ของพนักงาน               |
+------------------------------+---------------------------------------+
| มาตรฐานการบัญชีฉบับที่ 23 (ปรับปรุง | เรื่อง ต้นทุนการกู้ยืม                       |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 24 (ปรับปรุง | เรื่อง                                  |
| 2552)                        | การเ                                  |
|                              | ปิดเผยข้อมูลเกี่ยวกับบุคคลหรือกิจการที่เกี่ยวข้องกัน |
+------------------------------+---------------------------------------+
| มาตรฐานการบัญชีฉบับที่ 26         | เรื่อง                                  |
|                              | การบัญชีและ                             |
|                              | การรายงานโครงการผลประโยชน์เมื่อออกจากงาน |
+------------------------------+---------------------------------------+
| มาตรฐานการบัญชีฉบับที่ 27 (ปรับปรุง | เรื่อง งบการเงินรวมและงบการเงินเฉพาะกิจการ |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 28 (ปรับปรุง | เรื่อง เงินลงทุนในบริษัทร่วม                 |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 29         | เรื่อง                                  |
|                              | การราย                                |
|                              | งานทางการเงินในสภาพเศรษฐกิจที่เงินเฟ้อรุนแรง |
+------------------------------+---------------------------------------+
| มาตรฐานการบัญชีฉบับที่ 31 (ปรับปรุง | เรื่อง ส่วนได้เสียในการร่วมค้า               |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 33 (ปรับปรุง | เรื่อง กำไรต่อหุ้น                         |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 34 (ปรับปรุง | เรื่อง งบการเงินระหว่างกาล                |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 36 (ปรับปรุง | เรื่อง การด้อยค่าของสินทรัพย์                |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 37 (ปรับปรุง | เรื่อง ประมาณการหนี้สิน                    |
| 2552)                        | หนี้สินที่อาจเกิดขึ้นและสินทรัพย์ที่อาจเกิดขึ้น       |
+------------------------------+---------------------------------------+
| มาตรฐานการบัญชีฉบับที่ 38 (ปรับปรุง | เรื่อง สินทรัพย์ไม่มีตัวตน                    |
| 2552)                        |                                       |
+------------------------------+---------------------------------------+
| มาตรฐานการบัญชีฉบับที่ 40 (ปรับปรุง | เรื่อง อสังหาริมทรัพย์เพื่อการลงทุน            |
| 2552)                        |                                       |
+------------------------------+---------------------------------------+
| ม                            | เรื่อง การจ่ายโดยใช้หุ้นเป็นเกณฑ์             |
| าตรฐานการรายงานทางการเงินฉบับที่ |                                       |
| 2                            |                                       |
+------------------------------+---------------------------------------+
| ม                            | เรื่อง การรวมธุรกิจ                       |
| าตรฐานการรายงานทางการเงินฉบับที่ |                                       |
| 3 (ปรับปรุง 2552)              |                                       |
+------------------------------+---------------------------------------+
| ม                            | เรื่อง                                  |
| าตรฐานการรายงานทางการเงินฉบับที่ | สินทรัพย์ไม่ห                             |
| 5 (ปรับปรุง 2552)              | มุนเวียนที่ถือไว้เพื่อขายและการดำเนินงานที่ยกเลิก |
+------------------------------+---------------------------------------+
| ม                            | เรื่อง การสำรวจและประเมินค่าแหล่งทรัพยากรแร่ |
| าตรฐานการรายงานทางการเงินฉบับที่ |                                       |
| 6                            |                                       |
+------------------------------+---------------------------------------+
| การตีความม                    | เรื่อง สัญญาการก่อสร้างอสังหาริมทรัพย์         |
| าตรฐานการรายงานทางการเงินฉบับที่ |                                       |
| 15                           |                                       |
+------------------------------+---------------------------------------+
| การตีความมาตรฐานการบัญชีฉบับที่ 31 | เรื่อง รายได้ -                          |
|                              | รายการแลกเปลี่ยนเกี่ยวกับบริการโฆษณา        |
+------------------------------+---------------------------------------+
| แนวปฏิบัติท                     | เรื่อง                                  |
| างการบัญชีตามประกาศสภาวิชาชีพบัญชี | แนวปฏิบัติก                              |
|                              | ารเปิดเผยข้อมูลสำหรับกิจการที่เกี่ยวข้องกับรัฐบาล |
+------------------------------+---------------------------------------+
| แนวปฏิบัติท                     | เรื่อง                                  |
| างการบัญชีตามประกาศสภาวิชาชีพบัญชี | การปฏิบัติในช่วงเปลี่ย                      |
|                              | นแปลงสำหรับผลประโยชน์ระยะยาวอื่นของพนักงาน |
+------------------------------+---------------------------------------+
| แนวปฏิบัติท                     | เรื่อง การบันทึกบัญชีเมื่อมีการตีราคาใหม่        |
| างการบัญชีตามประกาศสภาวิชาชีพบัญชี |                                       |
+------------------------------+---------------------------------------+
| แนวปฏิบัติท                     | เรื่อง                                  |
| างการบัญชีตามประกาศสภาวิชาชีพบัญชี | แนวปฏ                                 |
|                              | ิบัติทางการบัญชีสำหรับการบันทึกบัญชีสำหรับสินทรัพย์ |
|                              |                                       |
|                              |   ประเภทอาคารชุด                       |
+------------------------------+---------------------------------------+

  กลุ่มบริษัทได้ถือปฏิบัติตามมาตรฐานการรายงานทางการเงินดังกล่าวข้างต้นกับงบการเงินในงวดปัจจุบัน
  และฝ่ายบริหารได้ประเมินแล้วเห็นว่าไม่มีผลกระทบอย่างเป็นสาระสำคัญต่องบการเงินของกลุ่มบริษัทในงวดปัจจุบัน
  ยกเว้นการถือปฏิบัติตามมาตรฐานการบัญชีฉบับที่ 19 เรื่อง ผลประโยชน์ของพนักงาน
  ซึ่งมีผลกระทบต่องบการเงินตามที่ได้กล่าวไว้ในหมายเหตุประกอบงบการเงินข้อ 6

  มาตรฐานการบัญชีฉบับใหม่ที่ยังไม่มีผลบังคับใช้

  สภาวิชาชีพบัญชีได้ประกาศกำหนดให้ใช้มาตรฐานการรายงานทางการเงินดังต่อไปนี้กับงบการเงินที่มีรอบระยะเวลาบัญชีที่เริ่มในหรือหลังวันที่
  1 มกราคม 2555 เป็นต้นไป

+-----------------------+--------------------------------+------------+
|                       |                                | วันถือปฏิบัติ   |
+-----------------------+--------------------------------+------------+
| มาตรฐานการบัญชีฉบับที่ 20  | เรื่อง                           | 1 มกราคม   |
|                       | การบัญชีสำหรับเงินอุดหนุนจากรัฐบาล    | 2555       |
|                       | และการ                         |            |
|                       |                                |            |
|                       |   เปิดเผ                        |            |
|                       | ยข้อมูลเกี่ยวกับความช่วยเหลือจากรัฐบาล |            |
+-----------------------+--------------------------------+------------+
| มาตรฐานการบัญชีฉบับที่ 20  | เรื่อง                           | 1 มกราคม   |
|                       | การบัญชีสำหรับเงินอุดหนุนจากรัฐบาล    | 2556       |
| (ปรับปรุง 2552)         | และการ                         |            |
|                       |                                |            |
|                       |   เปิดเผ                        |            |
|                       | ยข้อมูลเกี่ยวกับความช่วยเหลือจากรัฐบาล |            |
+-----------------------+--------------------------------+------------+
| มาตรฐานการบัญชีฉบับที่ 12  | เรื่อง ภาษีเงินได้                  | 1 มกราคม   |
|                       |                                | 2556       |
+-----------------------+--------------------------------+------------+
| มาตรฐานการบัญชีฉบับที่ 21  | เรื่อง                           | 1 มกราคม   |
|                       | ผลกระทบจากการเปลี่ยนแปลง         | 2556       |
| (ปรับปรุง 2552)         | ของอัตราแลกเปลี่ยนเงินตราต่างประเทศ |            |
+-----------------------+--------------------------------+------------+
| การต                  | เรื่อง ความช่วยเหลือจากรัฐบาล -     | 1 มกราคม   |
| ีความมาตรฐานการบัญชีฉบับที่ | กรณีที่ไม่มีความเกี่ยวข้องอ            | 2556       |
| 10                    | ย่างเฉพาะเจาะจงกับกิจกรรมดำเนินงาน |            |
+-----------------------+--------------------------------+------------+
| การต                  | เรื่อง ภาษีเงินได้ -                | 1 มกราคม   |
| ีความมาตรฐานการบัญชีฉบับที่ | การได้รับประโยชน์จากสิน            | 2556       |
| 21                    | ทรัพย์ที่ไม่ได้คิดค่าเสื่อมราคาที่ตีราคาใหม่ |            |
+-----------------------+--------------------------------+------------+
| การต                  | เรื่อง ภาษีเงินได้ -                | 1 มกราคม   |
| ีความมาตรฐานการบัญชีฉบับที่ | การเปลี่ยนแปลงสถ                 | 2556       |
| 25                    | านภาพทางภาษีของกิจการหรือของผู้ถือหุ้น |            |
+-----------------------+--------------------------------+------------+

  ฝ่ายบริษัทของบริษัทฯ
  ได้ประเมินแล้วเห็นว่ามาตรฐานการบัญชีและการตีความมาตรฐานการบัญชีข้างต้น
  ไม่เกี่ยวเนื่องกับธุรกิจของบริษัทฯ ยกเว้นมาตรฐานการบัญชีฉบับที่ 12 เรื่องภาษีเงินได้
  ซึ่งฝ่ายบริหารอยู่ระหว่างประเมินผลกระทบต่องบการเงินในงวดที่เริ่มนำมาถือปฎิบัติ

  - มาตรฐานการบัญชีฉบับที่ 12 เรื่อง ภาษีเงินได้
  ได้กำหนดให้กลุ่มบริษัทต้องรับรู้หนี้สินภาษีเงินได้รอการตัดบัญชี หรือ
  สินทรัพย์ภาษีเงินได้รอการตัดบัญชี
  เมื่อมีผลแตกต่างชั่วคราวเกิดขึ้นระหว่างฐานภาษีกับมูลค่าตามบัญชีของสินทรัพย์และหนี้สิน

  หมายเหตุประกอบงบการเงินข้อ 6.
  ผลสะสมจากการเปลี่ยนแปลงนโยบายการบัญชีเนื่องจากการนำเอามาตรฐานการบัญชีใหม่มาถือปฏิบัติ

  ตั้งแต่วันที่ 1 มกราคม 2554 เป็นต้นไป กลุ่มบริษัทได้ถือปฏิบัติตามมาตรฐานการบัญชีฉบับที่ 19
  เรื่อง ผลประโยชน์พนักงาน
  โดยมาตรฐานการบัญชีได้กำหนดให้กลุ่มบริษัทรับรู้ผลประโยชน์ของพนักงานเป็นค่าใช้จ่ายเมื่อกลุ่มบริษัทได้รับผลประโยชน์ที่เกิดจากการให้บริการของพนักงาน
  พร้อมทั้งรับรู้หนี้สินเมื่อพนักงานได้ให้บริการเพื่อแลกเปลี่ยนกับผลประโยชน์ของพนักงานที่กลุ่มบริษัทจะต้องจ่ายในอนาคต
  กลุ่มบริษัทได้เลือกใช้
  แนวทางการเพิ่มหนี้สินภาระผูกพันผลประโยชน์ของพนักงานกรณีการเกษียณอายุหรือการเลิกจ้างตามกฎหมายแรงงาน
  โดยทำการปรับปรุงจำนวนหนี้สินดังกล่าวกับกำไรสะสม ณ วันที่ 1 มกราคม 2554
  ตามแนวทางที่กำหนดไว้เป็นทางเลือกให้ถือปฏิบัติในช่วงของการเปลี่ยนแปลงตามข้อกำหนดของมาตรฐานการบัญชี

  การถือปฏิบัติตามมาตรฐานการบัญชีดังกล่าวมีผลกระทบต่องบแสดงฐานะการเงินและงบกำไรขาดทุนเบ็ดเสร็จ
  ดังนี้

+---------------------------+--------------+---+---------+-----------+
|                           |              |   | (หน่วย : |           |
|                           |              |   | บาท)    |           |
+---------------------------+--------------+---+---------+-----------+
|                           | งบการเงินรวม  |   |         |           |
+---------------------------+--------------+---+---------+-----------+
|                           | ณ วันที่ 1      |   |         |           |
|                           | มกราคม 2554  |   |         |           |
+---------------------------+--------------+---+---------+-----------+
|                           |              |   |         |           |
+---------------------------+--------------+---+---------+-----------+
|                           | ผลประ        | ผ |         | รวม       |
|                           | โยชน์ของพนักงา | ล |         |           |
|                           | นกรณีเกษียณอายุ | ป |         |           |
|                           |              | ร |         |           |
|                           |              | ะ |         |           |
|                           |              | โ |         |           |
|                           |              | ย |         |           |
|                           |              | ช |         |           |
|                           |              | น์ |         |           |
|                           |              |   |         |           |
|                           |              | ร |         |           |
|                           |              | ะ |         |           |
|                           |              | ย |         |           |
|                           |              | ะ |         |           |
|                           |              | ย |         |           |
|                           |              | า |         |           |
|                           |              | ว |         |           |
|                           |              | อ |         |           |
|                           |              | ื่น |         |           |
+---------------------------+--------------+---+---------+-----------+
| ภาร                       | 6,057,814.00 | 2 |         | 8,9       |
| ะผูกพันผลประโยชน์พนักงานเพิ่มขึ้น |              | , |         | 92,910.00 |
|                           |              | 9 |         |           |
|                           |              | 3 |         |           |
|                           |              | 5 |         |           |
|                           |              | , |         |           |
|                           |              | 0 |         |           |
|                           |              | 9 |         |           |
|                           |              | 6 |         |           |
|                           |              | . |         |           |
|                           |              | 0 |         |           |
|                           |              | 0 |         |           |
+---------------------------+--------------+---+---------+-----------+
| กำไรสะสมลดลง              | 6,057,814.00 | 2 |         | 8,9       |
|                           |              | , |         | 92,910.00 |
|                           |              | 9 |         |           |
|                           |              | 3 |         |           |
|                           |              | 5 |         |           |
|                           |              | , |         |           |
|                           |              | 0 |         |           |
|                           |              | 9 |         |           |
|                           |              | 6 |         |           |
|                           |              | . |         |           |
|                           |              | 0 |         |           |
|                           |              | 0 |         |           |
+---------------------------+--------------+---+---------+-----------+

[TABLE]

[TABLE]

งบการเงินสำหรับงวดระยะเวลาตั้งแต่วันที่ 22 กุมภาพันธ์ 2554 ถึงวันที่ 31 ธันวาคม 2554 ของ
API ซึ่งเป็นบริษัทย่อยแห่งหนึ่งในต่างประเทศที่รวมอยู่ในงบการเงินรวมนี้
ตรวจสอบโดยผู้สอบบัญชีอื่นซึ่งผู้สอบบัญชีได้รับรายงานการตรวจสอบจากผู้สอบบัญชีอื่นนั้นแล้ว
การแสดงความเห็นของผู้สอบบัญชีในส่วนที่เกี่ยวกับบริษัทย่อยดังกล่าวในงบการเงินรวมจึงถือตามรายงานของผู้สอบบัญชีอื่นดังกล่าวข้างต้น
บริษัทย่อยดังกล่าวมียอดสินทรัพย์ ณ วันที่ 31 ธันวาคม 2554 เป็นจำนวนเงินประมาณ 37.22
ล้านบาท คิดเป็นร้อยละ 2.80 ของยอดสินทรัพย์รวม ขาดทุนสุทธิสำหรับงวดระยะเวลาตั้งแต่วันที่
22 กุมภาพันธ์ 2554 ถึงวันที่ 31 ธันวาคม 2554 เป็นจำนวนเงินประมาณ 6.32 ล้านบาท

ผู้สอบบัญชีให้ความเห็นว่างบการเงินดังกล่าวถูกต้องตามที่ควรในสาระสำคัญตามหลักการบัญชีที่รับรองทั่วไป

เพื่อจัดทำและนำเสนองบการเงินที่ใช้ในแบบรายงานการเปิดเผยข้อมูลประจำปี (แบบ 56-1)
ฉบับนี้ งบการเงินรวมและงบการเงินเฉพาะกิจการสำหรับงวดปีสิ้นสุดวันที่ 31 ธันวาคม 2552 และ
2553 งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม
2552 และ 2553
ที่นำมาแสดงเปรียบเทียบได้แสดงตามรูปแบบใหม่เพื่อให้สอดคล้องกับงบการเงินรวมและงบการเงินเฉพาะกิจการสำหรับปีสิ้นสุดวันที่
31 ธันวาคม 2554

11.1.2 ตารางสรุปงบการเงิน

บริษัท เอเซีย พรีซิชั่น จำกัด (มหาชน) และบริษัทย่อย

งบแสดงฐานะการเงิน

ณ วันที่ 31 ธันวาคม 2552-2554

[]

บริษัท เอเซีย พรีซิชั่น จำกัด (มหาชน) และบริษัทย่อย

งบแสดงฐานะการเงิน (ต่อ)

ณ วันที่ 31 ธันวาคม 2552-2554

[]

บริษัท เอเซีย พรีซิชั่น จำกัด (มหาชน) และบริษัทย่อย

งบกำไรขาดทุนเบ็ดเสร็จ

สำหรับปีสิ้นสุดวันที่ 31 ธันวาคม 2552-2554

[]

บริษัท เอเซีย พรีซิชั่น จำกัด (มหาชน) และบริษัทย่อย

งบกำไรขาดทุนเบ็ดเสร็จ (ต่อ)

สำหรับปีสิ้นสุดวันที่ 31 ธันวาคม 2552- 2554

1/ ในปี 2552 บริษัทได้จัดประเภทรายการใหม่ เพื่อให้สอดคล้องกับงบการเงิน ปี 2553 และ
2554 โดยนำรายได้อื่นจากการขายเศษชิ้นส่วนไปหักออกจากต้นทุนขาย

บริษัท เอเซีย พรีซิชั่น จำกัด (มหาชน) และบริษัทย่อย

งบกำไรขาดทุนเบ็ดเสร็จ (ต่อ)

สำหรับปีสิ้นสุดวันที่ 31 ธันวาคม 2552-2554

[]

บริษัท เอเซีย พรีซิชั่น จำกัด (มหาชน) และบริษัทย่อย

งบกระแสเงินสด

[]สำหรับปีสิ้นสุดวันที่ 31 ธันวาคม 2552 - 2554

บริษัท เอเซีย พรีซิชั่น จำกัด (มหาชน)

งบกระแสเงินสด (ต่อ)

สำหรับปีสิ้นสุดวันที่ 31 ธันวาคม 2552 - 2554

[]

ตารางอัตราส่วนทางการเงินที่สำคัญ

  ----------------------------------- ------------------- -------- -------- ------------- --------
                                      งบการเงินเฉพาะบริษัท                     งบการเงินรวม   

                                      ปี 2552              ปี 2553   ปี 2554   ปี 2553        ปี 2554

  อัตราส่วนสภาพคล่อง (Liquidity Ratio)                                                        

  อัตราส่วนสภาพคล่อง (เท่า)               1.18                0.77     0.97     0.84          0.90

  อัตราส่วนสภาพคล่องหมุนเร็ว (เท่า)         0.72                0.48     0.44     0.55          0.47

  อัตราส่วนสภาพคล่องกระแสเงินสด (เท่า)     1.00                0.96     0.31     0.95          0.27

  อัตราส่วนหมุนเวียนลูกหนี้การค้า (เท่า)       5.6                 7.75     6.94     7.75          7.04

  ระยะเวลาเก็บหนี้เฉลี่ย (วัน)              65.17               47.07    52.62    47.07         51.82

  อัตราส่วนหมุนเวียนสินค้าคงเหลือ (เท่า)      5.31                8.23     5.29     8.23          5.33

  ระยะเวลาขายสินค้าเฉลี่ย (วัน)            68.79               44.37    69.03    44.37         68.49

  อัตราส่วนหมุนเวียนเจ้าหนี้ (เท่า)           7.13                7.29     5.25     7.29          5.67

  ระยะเวลาชำระหนี้เฉลี่ย (วัน)             51.22               50.10    69.49    50.10         64.42

  วงจรเงินสด (Cash Cycle) (วัน)         82.73               41.34    52.17    41.34         55.89

  อัตราส่วนแสดงความสามารถในการทำกำไร                                                         
  (Profitability Ratio)                                                                   

  อัตรากำไรขั้นต้น (%)                    23.6                26.60    24.27    26.60         23.71

  อัตรากำไรจากการดำเนินงาน (%)          11.51               16.3     13.81    16.02         11.30

  อัตราส่วนเงินสดต่อการทำกำไร (%)         260.98              164.4    98.33    166.35        104.37

  อัตรากำไรสุทธิ (%)                     10.80               15.93    12.16    15.68         9.75

  อัตราผลตอบแทนผู้ถือหุ้น (%)               11.93               27.25    19.42    26.85         15.67

  อัตราส่วนแสดงประสิทธิภาพในการดำเนินงาน                                                        
  (Efficiency Ratio)                                                                      

  อัตราผลตอบแทนจากสินทรัพย์ (%)           8.97                16.98    10.69    16.71         8.57

  อัตราผลตอบแทนจากสินทรัพย์ถาวร (%)       27.56               37.85    24.58    37.30         22.81

  อัตราการหมุนของสินทรัพย์ (เท่า)           0.83                1.07     0.88     1.07          0.88

  อัตราส่วนวิเคระห์นโยบายทางการเงิน                                                             
  (Financial Policy Ratio)                                                                

  อัตราส่วนหนี้สินรวมต่อส่วนของผู้ถือหุ้น (เท่า)   0.29                0.97     0.69     0.97          0.47

  อัตราส่วนความสามารถชำระดอกบี้ย (เท่า)    45.23               95.38    10.80    94.90         9.77

  อัตราการจ่ายเงินปันผล (%)               81.96               17.89    140.10   176.89        169.15

  อัตราส่วนอื่นๆ                                                                               

  มูลค่าหุ้นตามบัญชี (บาทต่อหุ้น)^(1/)         317.65              273.17   3.04     271.8         3.01

  กำไรสุทธิต่อหุ้น (บาทต่อหุ้น)^(1/)          36.60               80.51    0.36     79.14         0.29

  เงินปันผลต่อหุ้น (บาทต่อหุ้น)^(1/)          30.00               115.00   0.50     115.00        0.50

  มูลค่าที่ตราไว้ต่อหุ้น (บาทต่อหุ้น)^(2/)       100.00              100.00   1.00     100.00        1.00

  จำนวนหุ้น (ล้านหุ้น)^(2/)                1.80                1.80     300.00   1.80          300

  มูลค่าหุ้นตามบัญชี (บาทต่อหุ้น)^(3/)         3.18                2.73     3.04     2.72          3.01

  กำไรสุทธิต่อหุ้น (บาทต่อหุ้น)^(3/)          0.37                0.81     0.36     0.79          0.29

  มูลค่าที่ตราไว้ต่อหุ้น (บาทต่อหุ้น) ^(3/)      1.00                1.00     1.00     1.00          1.00

  จำนวนหุ้น (ล้านหุ้น) ^(3/)               180.00              180.00   300.00   180.00        300.00

  กำไรต่อหุ้นพื้นฐาน (บาทต่อหุ้น)^(4/)        0.37                0.79     0.44     0.78          0.35

  จำนวนหุ้นถัวเฉลี่ย (ล้านหุ้น)^(4/)          180.00              183.70   244.93   183.70        244.93
  ----------------------------------- ------------------- -------- -------- ------------- --------

หมายเหตุ

1/ อัตราส่วนเหล่านี้คำนวณจากจำนวนหุ้นของบริษัท ณ วันสิ้นงวด ซึ่งในช่วงปี 2552-2554
ที่ผ่านมาจำนวนหุ้นและมูลค่าที่ตราไว้ของบริษัทได้มีการเปลี่ยนแปลงตามหมายเหตุข้อ 2/

2/ ปี 2552 บริษัทมีจำนวนหุ้นที่ออกและเรียกชำระแล้วเท่ากับ 1.80 ล้านหุ้น มูลค่าที่ตราไว้
(Par) หุ้นละ 100 บาท ต่อมาในเดือนพฤศจิกายน 2553 บริษัทได้เพิ่มทุนจดทะเบียนจาก 1.80
ล้านหุ้น เป็น 2.25 ล้านหุ้น มูลค่าที่ตราไว้หุ้นละ 100 บาท และในเดือนมกราคม 2554
บริษัทได้มีการเปลี่ยนแปลงมูลค่าหุ้นที่ตราไว้จากเดิมหุ้นละ 100 บาท เป็น 1 บาท
และได้เพิ่มทุนจดทะเบียนของบริษัทจาก 225 ล้านบาท เป็น 300 ล้านบาท
โดยการออกหุ้นสามัญใหม่จำนวน 75 ล้านหุ้น มูลค่าที่ตราไว้หุ้นละ 1 บาท
เพื่อเสนอขายให้แก่ประชาชน

3/ อัตราส่วนเหล่านี้คำนวณจากจำนวนหุ้นของบริษัท ณ วันสิ้นงวด ซึ่งได้มีการปรับมูลค่าที่ตราไว้ในปี
2552 และ 2553 จากเดิมหุ้นละ 100 บาท เป็นหุ้นละ 1 บาท
ซึ่งจะทำให้มีฐานในการคำนวณเดียวกันกับปี 2554 ทั้งนี้เพื่อประโยชน์ในการเปรียบเทียบ

4/ อัตราส่วนกำไรต่อหุ้นพื้นฐาน และจำนวนหุ้นถัวเฉลี่ย คำนวณโดยใช้มูลค่าที่ตราไว้เท่ากับ 1 บาท
เพื่อการเปรียบเทียบ

คำอธิบายและการวิเคราะห์ผลการดำเนินงานและฐานะการเงิน

1.  ภาพรวมผลการดำเนินงานที่ผ่านมา

งบการเงินเฉพาะบริษัท

บริษัทประกอบธุรกิจผลิตและจำหน่ายชิ้นส่วนโลหะที่มีความเที่ยงตรงสูง (High Precision Parts
and Components) สำหรับใช้ในอุตสาหกรรมหลักๆ 4 ประเภท ได้แก่ 1) อุตสาหกรรมยานยนต์
2) อุตสาหกรรมคอมเพรสเซอร์เครื่องปรับอากาศและเครื่องทำความเย็น 3)
อุตสาหกรรมกล้องถ่ายภาพดิจิตอล 4) อุตสาหกรรมอื่นๆ ผลิตภัณฑ์ชิ้นส่วนส่วนใหญ่ที่บริษัทผลิตในปี
2554 เฉลี่ยร้อยละ 87.04 จำหน่ายให้กับลูกค้าภายในประเทศ และเฉลี่ยร้อยละ 12.96
จำหน่ายให้กับลูกค้าต่างประเทศ

ปี 2554 บริษัทมีรายได้รวมเท่ากับ 880.48 ล้านบาท โดยรายได้รวมเฉลี่ยร้อยละ 99.09
มาจากรายได้จากการขายชิ้นส่วน และเฉลี่ยร้อยละ 0.91 มาจากรายได้อื่น

รายได้จากการขายชิ้นส่วนเท่ากับ 872.50 ล้านบาท โดยส่วนใหญ่จะมาจาก 3 อุตสาหกรรมหลัก
ได้แก่ อุตสาหกรรมยานยนต์ร้อยละ 63.25 อุตสาหกรรมกล้องถ่ายภาพดิจิตอลร้อยละ 17.58
และอุตสาหกรรมคอมเพรสเซอร์เครื่องปรับอากาศและเครื่องทำความเย็นร้อยละ 16.80

รายได้จากการขายชิ้นส่วนในปี 2554 ที่ผ่านมา หดตัวลงร้อยละ 3.8 เมื่อเทียบกับปี 2553
โดยมีทิศทางลดลงตามแนวโน้มของภาวะอุตสาหกรรม
เนื่องจากได้รับผลกระทบจากปัญหาภัยธรรมชาติที่เกิดขึ้นในปี
ถึงสองครั้งคือเกิดซึนามิในเดือนมีนาคมที่ประเทศญี่ปุ่น และเกิดอุทกภัยช่วงตุลาคมในประเทศ
ซึ่งเป็นผลให้อุตสาหกรรมโดยรวมโดยเฉพาะอุตสาหกรรมยานยนต์หดตัวอย่างรุนแรง
โดยเฉพาะไตรมาสที่ 4 จึงส่งผลกระทบต่อเนื่องทำให้รายได้จากการขายชิ้นส่วนลดลง

อัตรากำไรขั้นต้นเท่ากับร้อยละ 24.27 ซึ่งลดลงจากอัตรากำไรขั้นต้นในปี 2553 ซึ่งมีค่าร้อยละ
26.60 สืบเนื่องมาจากต้นทุนขายที่เพิ่มขึ้น
ค่าเสื่อมราคาจากการซื้อเครื่องจักรและอุปกรณ์เพื่อขยายกำลังการผลิต
ซึ่งรวมถึงการเพิ่มอัตรากำลังคน
แต่ภาวะอุตสาหกรรมชะลอการเติบโตจึงไม่เป็นไปตามที่คาดการณ์ไว้

ค่าใช้จ่ายในการขายและบริหารเท่ากับ 99.21 ล้านบาท เพิ่มขึ้นจาก ปี 2553 จำนวนเงิน 95.69
ล้านบาท โดยที่สัดส่วนค่าใช้จ่ายในการขายและบริหารต่อรายได้รวมร้อยละ 11.26 และ 10.51
ในปี 2554 และ 2553 ตามลำดับ

เมื่อพิจารณาฐานะการเงินของบริษัท พบว่ามีสินทรัพย์รวม ณ สิ้นปี 2552-2554 เท่ากับ 738.48
ล้านบาท 968.48 ล้านบาท และ 1,334.01 ล้านบาท ตามลำดับ
การเพิ่มขึ้นของสินทรัพย์รวมดังกล่าวมีสาเหตุหลักมาจากการลงทุนขยายกำลังการผลิตอย่างต่อเนื่องในปี
2552 ถึงปี 2554 (ดูรายละเอียดเพิ่มเติมในส่วนที่ 1 ที่ดิน อาคาร และอุปกรณ์สุทธิ)
และการลงทุนในบริษัทย่อยในปี 2553 โดยบริษัทจัดตั้งบริษัทย่อยจำนวน 2 บริษัท
ซึ่งประกอบธุรกิจผลิตและจำหน่ายชิ้นส่วนโลหะที่มีความเที่ยงตรงสูง (High Precision Parts
and Components) เช่นเดียวกับบริษัท ได้แก่ บริษัท เอทู เทคโนโลยี จำกัด (“เอทู”)
จัดตั้งเมื่อวันที่ 19 ตุลาคม 2553
มุ่งเน้นไปยังกลุ่มลูกค้าที่ต้องการชิ้นงานที่มีรูปร่างซับซ้อนและต้องควบคุมกระบวนการผลิตเข้มงวดมากเป็นพิเศษ
เช่น ชิ้นส่วนอากาศยาน ชิ้นส่วนเครื่องมือทางการแพทย์ กล้องไมโคร สโคป
และเครื่องจักรและบริษัท พีทู พรีซิชั่น จำกัด (“พีทู”) จัดตั้งเมื่อวันที่ 22 ตุลาคม 2553
มุ่งเน้นการผลิตที่ซับซ้อนน้อยและสามารถลดต้นทุนได้มากเมื่อผลิตในปริมาณสูง
โดยมุ่งที่อุตสาหกรรมชิ้นส่วนจักรยานยนต์และอุปกรณ์เครื่องใช้ไฟฟ้า และการลงทุนใน PT. API
PRECISION (“API”) จัดตั้งเมื่อวันที่ 24 มีนาคม 2554
มุ่งเน้นการผลิตและจำหน่ายชิ้นส่วนโลหะที่มีความเที่ยงตรงสูงให้แก่ลูกค้าในอุตสาหกรรมการผลิตรถจักรยานยนต์และรถยนต์

บริษัทมีหนี้สินรวม ณ วันที่ 31 ธันวาคม 2552-2554 เท่ากับ 166.71 ล้านบาท 476.78 ล้านบาท
และ 423.26 ล้านบาท ตามลำดับ ซึ่งหนี้สินที่เพิ่มขึ้นในปี 2553
เป็นหนี้สินจากเงินกู้ยืมสถาบันการเงิน
และเจ้าหนี้เครื่องจักรโดยมีวัตถุประสงค์เพื่อหมุนเวียนภายในกิจการและลงทุนในเครื่องจักรใหม่
และในปี 2554 หนี้สินรวมลดลงจากปี 2553 เนื่องจากส่วนหนึ่งบริษัทได้รับเงินจากการเสนอขายหุ้น
(IPO) เมื่อวันที่ 29 กันยายน 2554 จึงนำเงินที่ได้รับจากการ IPO
หุ้นมาจ่ายชำระหนี้เจ้าหนี้เงินกู้ยืมสถาบันการเงิน (วงเงินกู้ระยะยาว)
จึงทำให้วงเงินกู้ยืมสถาบันการเงินระยะยาวลดลงทั้งจำนวน ถ้าเทียบกับปี 2553
แต่บริษัทก็มีเจ้าหนี้ค่าสินทรัพย์เพิ่มขึ้นจากปี 2553 เนื่องจาก กิจการมีการขยายกำลังการผลิต
จึงได้ลงทุนในเครื่องจักรใหม่จำนวนมาก ดังนั้นโดยรวมแล้วจึงทำให้ในปี 2554
หนี้สินรวมของบริษัทลดลงไปเล็กน้อยหากเทียบกับปี 2553

ปี 2552 บริษัทมีส่วนของผู้ถือหุ้นเพิ่มขึ้น เป็น 571.77 ล้านบาท ณ วันที่ 31 ธันวาคม 2552
เนื่องจากบริษัทมีผลประกอบการกำไรสุทธิมากกว่าเงินปันผลจ่าย สำหรับปี 2553
ส่วนของผู้ถือหุ้นลดลงเหลือ 491.70 ล้านบาท ถึงแม้ว่าบริษัทมีผลประกอบการกำไรสุทธิจำนวน
144.92 ล้านบาท และมีการเพิ่มทุนระหว่างปีจำนวน 54.00 ล้านบาท รวม 198.92 ล้านบาท
แต่เนื่องจากมีการจ่ายเงินปันผลจำนวน 279.00 ล้านบาท จึงทำให้ส่วนของผู้ถือหุ้นลดลงเหลือ
491.70 ล้านบาท ทั้งนี้อัตราส่วนหนี้สินรวมต่อส่วนของผู้ถือหุ้นเท่ากับ 0.29 เท่า 0.97 เท่า และ
0.46 เท่า ณ สิ้นปี 2552-2554 ตามลำดับ

ณ วันที่ 31 ธันวาคม 2554 บริษัทมีสินทรัพย์รวมเท่ากับ 1,334.01 ล้านบาท เพิ่มขึ้นจาก ณ วันที่
31 ธันวาคม 2553 ซึ่งเท่ากับ 968.48 ล้านบาท
ส่วนใหญ่มาจากการเพิ่มขึ้นของเงินสดและรายการเทียบเท่าเงินสด สินค้าคงเหลือ
เงินให้กู้ยืมระยะสั้นแก่กิจการที่เกี่ยวข้องกัน เงินลงทุนในบริษัทย่อย และที่ดิน อาคาร และอุปกรณ์
โดยเพิ่มขึ้น 30.72 ล้านบาท 68.13 ล้านบาท 40.89 ล้านบาท 45.18 ล้านบาท และ 187.39
ล้านบาทตามลำดับ ซึ่งเงินสดและรายการเทียบเท่าเงินสดเพิ่มขึ้น
เพราะบริษัทยังเหลือเงินที่ได้รับจากการ IPO หุ้น
จึงทำให้เงินสดและรายการเทียบเท่าเงินสดคงเหลือเพิ่มขึ้น และสินค้าคงเหลือเพิ่มขึ้น
อันเนื่องมาจากยอดผลิตสินค้าช่วงปลายปี 2554 ลดลง
เนื่องจากลูกค้าบางรายของบริษัทอยู่ในบริเวณที่ถูกน้ำท่วม จึงส่งผลทำให้ลดยอดสั่งซื้อกับบริษัท
เป็นผลทำให้สินค้าคงเหลือ ณ สิ้นปี 2554 สูงขึ้น ซึ่งจากเหตุการณ์ดังกล่าว
จึงเป็นผลทำให้ลูกหนี้การค้า ปลายปี 2554 ลดลง 14.29 ล้านบาท
เงินให้กู้ยืมระยะสั้นแก่กิจการที่เกี่ยวข้องกันเพิ่มขึ้นจากปี 2553
เนื่องจากบริษัทได้ให้บริษัทย่อยแห่งหนึ่งที่เพิ่งเริ่มเปิดดำเนินการกู้ยืมเงินเพื่อนำไปใช้หมุนเวียนในการดำเนินงาน
ซึ่งตรงตามวัตถุประสงค์ของเงิน IPO ที่บริษัทแจ้ง
จึงเป็นผลทำให้เงินให้กู้ยืมระยะสั้นแก่กิจการที่เกี่ยวข้องกันเพิ่มขึ้น เงินลงทุนในบริษัทย่อยเพิ่มขึ้น
เนื่องจากในระหว่างปี 2554 บริษัทย่อยแห่งหนึ่งในประเทศได้เรียกชำระค่าหุ้นเพิ่ม 30 ล้านบาท
และบริษัทได้ลงทุนเพิ่มในบริษัทย่อยต่างประเทศ อีกจำนวน 15.18 ล้านบาท
จึงเป็นผลทำให้เงินลงทุนในบริษัทย่อย ปี 2554 เพิ่มขึ้น ที่ดิน อาคารและอุปกรณ์-สุทธิ
เพิ่มขึ้นเนื่องจากบริษัทมีการซื้อเครื่องจักรเพื่อขยายการผลิตเพิ่มขึ้น
ในขณะเดียวกันหนี้สินรวมของบริษัทลดลงจาก 476.78 ล้านบาท เป็น 423.26 ล้านบาท ณ สิ้นปี
2553 และ 2554 ตามลำดับ เนื่องจากในระหว่างปี 2554 บริษัทได้รับเงินจากการ IPO หุ้น
จึงเป็นผลทำให้บริษัทได้จ่ายชำระหนี้เงินกู้ยืมระยะยาวจากสถาบันการเงิน
ถึงแม้ว่าบริษัทจะมีเจ้าหนี้ค่าสินทรัพย์เพิ่มขึ้น เนื่องมาจากการขยายโรงงาน
จึงทำให้ซื้อเครื่องจักรเพิ่ม และภาระผูกพันผลประโยชน์พนักงาน เพิ่มขึ้น
แต่ยังเพิ่มในสัดส่วนที่น้อยกว่าการจ่ายคืนเงินกู้ยืมระยะยาวให้กับสถาบันการเงิน
ดังนั้นโดยรวมจึงส่งผลทำให้หนี้สินรวมในปี 2554 ลดลง ส่วนผู้ถือหุ้นมีจำนวนเพิ่มขึ้น ปี 2554
จำนวน 419.05 ล้านบาท โดยเพิ่มขึ้นจากบริษัทเพิ่มทุน เพื่อ IPO จำนวน 75 ล้านบาท
และจึงเกิดส่วนเกินมูลค่าหุ้นเพิ่มขึ้น 320.79 ล้านบาท
และผลสะสมจากการเปลี่ยนแปลงนโยบายการบัญชีเกี่ยวกับผลประโยชน์พนักงาน
ซึ่งจะทำให้กำไรสะสมลดลงจำนวน 8.82 ล้านบาท ทำให้ส่วนของผู้ถือหุ้นเท่ากับ 910.75 ล้านบาท
ณ วันที่ 31 ธันวาคม 2554

2.  การวิเคราะห์ผลการดำเนินงาน

ผลการดำเนินงานของบริษัท (งบการเงินเฉพาะบริษัท)

รายได้จากการขาย

ปี 2554
รายได้จากการขายเป็นรายได้จากการขายชิ้นส่วนให้กับอุตสาหกรรมที่เกี่ยวข้องโดยแบ่งเป็น 4
อุตสาหกรรม ได้แก่ (1) อุตสาหกรรมยานยนต์ร้อยละ 63.25 (2)
อุตสาหกรรมคอมเพรสเซอร์เครื่องปรับอากาศและเครื่องทำความเย็นร้อยละ 16.80 (3)
อุตสาหกรรมกล้องถ่ายภาพดิจิตอลร้อยละ 17.58 และ (4) อื่นๆ ร้อยละ 2.37

สัดส่วนรายได้ของบริษัทเมื่อเทียบกับปี 2553
อุตสาหกรรมกล้องถ่ายภาพดิจิตอลมีสัดส่วนรายได้ลดลงจากร้อยละ 21.89 เหลือ 17.58
เนื่องมาจากปัญหาอุทกภัยในปลายปี 2554
ซึ่งส่งผลให้ลูกค้าหลักในกลุ่มอุตสาหกรรมกล้องดิจิตอลของบริษัทไม่สามารถดำเนินการผลิตได้
จึงทำให้สัดส่วนในกลุ่มอุตสาหกรรมนี้ลดลง

ผลกระทบจากปัญหาอุทกภัยช่วงปลายปี 2554 ส่งผลให้รายได้จากการขายรวมในปี 2554
ลดลงจากปี 2553 เหลือ 872.05 ล้านบาท
ซึ่งมีทิศทางการลดลงไปในทิศทางเดียวกันกับการเปลี่ยนแปลงของอุตสาหกรรมหมวดยานยนต์และเครื่องใช้ไฟฟ้า
ซึ่งเป็นหมวดที่มีความสำคัญโดยตรงต่อรายได้จากการขายของบริษัท

โครงสร้างรายได้จากการผลิตและจำหน่ายชิ้นส่วนของบริษัท โดยจำแนกตามส่วนงาน

[TABLE]

โครงสร้างรายได้จากการผลิตและจำหน่ายชิ้นส่วนของบริษัทและบริษัทย่อย โดยจำแนกตามส่วนงาน

+---------------------------+--------+------+--------+-------+--------+
|                           | งบการ  |      |        |       | เฉล    |
|                           | เงินรวม |      |        |       | ี่ยร้อยละ |
+===========================+========+======+========+=======+========+
|                           | ปี 2553 |      | ปี 2554 |       |        |
+---------------------------+--------+------+--------+-------+--------+
|                           | ล้านบาท | ร    | ล้านบาท | ร้อยละ |        |
|                           |        | ้อยละ |        |       |        |
+---------------------------+--------+------+--------+-------+--------+
| 1.  อุตสาหกรรมยานยนต์       | 559.50 | 6    | 552.42 | 63.28 | 62.46  |
|                           |        | 1.65 |        |       |        |
+---------------------------+--------+------+--------+-------+--------+
| 1.1 รถยนต์                 | 296.41 | 3    | 313.32 | 35.89 | 34.27  |
|                           |        | 2.66 |        |       |        |
+---------------------------+--------+------+--------+-------+--------+
| 1.2 รถจักรยานยนต์           | 263.09 | 2    | 239.10 | 27.39 | 28.19  |
|                           |        | 8.99 |        |       |        |
+---------------------------+--------+------+--------+-------+--------+
| 2.                        | 125.28 | 1    | 146.58 | 16.79 | 15.29  |
| อุตสาหกรรมคอมเพรสเซอร์เครื่อง |        | 3.80 |        |       |        |
| ปรับอากาศและเครื่องทำความเย็น |        |      |        |       |        |
+---------------------------+--------+------+--------+-------+--------+
| 3.                        | 198.73 | 2    | 153.37 | 17.57 | 19.73  |
| อุตสาหกรรมกล้องถ่ายภาพดิจิตอล  |        | 1.89 |        |       |        |
+---------------------------+--------+------+--------+-------+--------+
| 4. อื่น ๆ                   | 24.16  | 2.66 | 20.68  | 2.37  | 2.52   |
+---------------------------+--------+------+--------+-------+--------+
| รวมรายได้จากการขาย         | 907.67 | 10   | 873.05 | 1     | 100.00 |
|                           |        | 0.00 |        | 00.00 |        |
+---------------------------+--------+------+--------+-------+--------+

รายได้จากการขายชิ้นส่วนสำหรับอุตสาหกรรมยานยนต์

รายได้จากการขายชิ้นส่วนสำหรับอุตสาหกรรมยานยนต์ แบ่งออกเป็น 2 ส่วนหลักๆ คือ
จำหน่ายให้กับอุตสาหกรรมรถยนต์ และอุตสาหกรรมรถจักรยานยนต์ ซึ่งมีสัดส่วนเฉลี่ยร้อยละ 57 ต่อ
43 ตามลำดับ ของรายได้จากการขายชิ้นส่วนอุตสาหกรรมยานยนต์ ในปี 2554

ปริมาณการผลิตและจำหน่ายรถยนต์และรถจักรยานยนต์ในประเทศไทย ในปี 2551-2554

  -------------------------------------------------------------------------
                                                       หน่วย :    
                                                       ล้านคัน     
  ------------- ------------------ --------- --------- --------- ----------
                                   2551      2552      2553      2554

  รถยนต์         - ปริมาณการผลิต      1.39      1.00      1.65      1.46

                - ปริมาณการจำหน่าย   0.62      0.55      0.80      0.80

  รถจักรยานยนต์   - ปริมาณการผลิต      1.92      1.64      2.03      2.05

                - ปริมาณการจำหน่าย   1.70      1.54      1.85      2.01
  -------------------------------------------------------------------------

ปริมาณการผลิตรถยนต์และรถจักรยานยนต์ในประเทศไทยรายไตรมาส 2554

  -----------------------------------------------------------------------------------------------------------------
                                                                                               หน่วย :    
                                                                                               ล้านคัน     
  ------------- ------------- ---------------- --------- -------- --------- -------- --------- --------- ----------
                                               ไตรมาสที่ 1          ไตรมาสที่ 2          ไตรมาสที่ 3           ไตรมาสที่ 4

  รถยนต์         - ปริมาณการผลิต                  0.47               0.34               0.47                0.17

  รถจักรยานยนต์   - ปริมาณการผลิต                  0.58               059                0.62                0.25
  -----------------------------------------------------------------------------------------------------------------

ที่มา : สถาบันยานยนต์และสภาอุตสาหกรรมแห่งประเทศไทย

รายได้จากการจำหน่ายชิ้นส่วนอะไหล่สำหรับอุตสาหกรรมยานยนต์เท่ากับ 559.50 ล้านบาท ในปี
2553 ลดลงเหลือ 551.87 ล้านบาท ในปี 2554
สาเหตุหลักมาจากการลดลงของรายได้จากการขายชิ้นส่วนสำหรับอุตสาหกรรมรถจักรยานยนต์จาก
263.09 ล้านบาท ในปี 2553 เหลือ 238.55 ล้านบาท ในปี 2554 หรือลดลง 24.5 ล้านบาท
แม้ทั้งปีรายได้จากอุตสาหกรรมรถยนต์เพิ่มมากขึ้น
ทั้งนี้เนื่องจากได้รับผลกระทบจากปัญหาภัยธรรมชาติที่เกิดขึ้นในปี 2554
ถึงสองครั้งคือเกิดซึนามิในเดือนมีนาคมที่ประเทศญี่ปุ่น และเกิดอุทกภัยช่วงตุลาคมในประเทศ
ซึ่งเป็นผลให้ปริมาณการผลิตรถยนต์และรถจักรยานยนต์โดยเฉพาะไตรมาสที่ 4 ลดลงอย่างรุนแรง
จึงส่งผลกระทบต่อเนื่องทำให้รายได้จากการขายชิ้นส่วนลดลง

รายได้จากการขายสำหรับอุตสาหกรรมคอมเพรสเซอร์เครื่องปรับอากาศและเครื่องทำความเย็น

รายได้จากการขายสำหรับอุตสาหกรรมคอมเพรสเซอร์เครื่องปรับอากาศและเครื่องทำความเย็นเท่ากับ
125.28 ล้านบาท ในปี 2553 เพิ่มขึ้นเป็น 146.58 ล้านบาท ในปี 2554
ถึงแม้ว่าจะเกิดปัญหาอุทกภัยในช่วงไตรมาส 4 ของปี 2554
รายได้จากกลุ่มอุตสาหกรรมนี้ยังคงขยายตัวประมาณร้อยละ 17
ทั้งนี้เนื่องจากโรงงานผลิตของลูกค้าหลักในกลุ่มอุตสาหกรรมนี้ไม่ได้ตั้งอยู่ในเขตพื้นที่ประสบปัญหาอุทกภัย

รายได้จากการขายสำหรับอุตสาหกรรมกล้องถ่ายภาพดิจิตอล

รายได้จากการขายสำหรับอุตสาหกรรมกล้องถ่ายภาพดิจิตอลมาจากการผลิตชุดซูมกล้องถ่ายภาพ
ซึ่งมีแนวโน้มเพิ่มสูงขึ้นมาโดยตลอด ทั้งนี้บริษัทมีความสามารถในการจัดส่งได้ตรงเวลา
คุณภาพงานได้มาตรฐาน และราคาสมเหตุสมผล
ก่อให้เกิดความพึงพอใจต่อลูกค้าและมีการสั่งผลิตชิ้นส่วนในขนาดต่างๆ มากขึ้นอย่างต่อเนื่อง แต่ในปี
2554 เกิดปัญหาอุทกภัยครั้งใหญ่ช่วงไตรมาส 4
ส่งผลกระทบรุนแรงต่อลูกค้าหลักในกลุ่มอุตสาหกรรมกล้องถ่ายภาพดิจิตอลของบริษัท
ส่งผลให้ลูกค้าไม่สามารถทำการผลิตได้ในช่วงเดือนพฤศจิกายนและธันวาคม
รายได้จากการขายสำหรับอุตสาหกรรมกล้องถ่ายภาพดิจิตอลจึงลดลงจาก 198.73 ล้านบาท ในปี
2553 เป็น 153.37 ล้านบาท ในปี 2554 อย่างไรก็ตามถ้าดูยอดขายในช่วงสามไตรมาสแรกของปี
2554 ซึ่งมียอดรายได้เท่ากับ 145.08 ล้านบาท
ซึ่งอยู่ในระดับปกติและเป็นไปตามแนวโน้มอุตสาหกรรม

รายได้จากการขายอื่น

รายได้จากการขายอื่นส่วนใหญ่มาจากรายได้จากการจำหน่ายชิ้นส่วนให้กับอุตสาหกรรมอุปกรณ์สำนักงาน
ส่วนที่เหลือมาจากชิ้นส่วนเครื่องมือแพทย์ ลูกรอกของเบ็ดตกปลา เป็นต้น โดยมีรายได้จำนวน
24.17 ล้านบาท และ 20.68 ล้านบาท ในปี 2553 และ 2554 ตามลำดับ
ซึ่งรายได้จากการขายอื่นมีแนวโน้มลดลงสาเหตุหลักมาจากการลดลงของรายได้จากการขายชิ้นส่วนให้กับอุตสาหกรรมอุปกรณ์สำนักงานจาก
4.13 ล้านบาท เหลือ 2.03 ล้านบาท
เนื่องจากที่ผ่านมาบริษัทให้ความสำคัญต่อยอดขายสำหรับอุตสาหกรรมอุปกรณ์สำนักงานน้อยลงเพราะมีการแข่งขันด้านราคากันมากขึ้น
รวมถึงปัญหาอุทกภัยช่วงไตรมาส 4 ของปี 2554

รายได้อื่น

รายได้อื่น ได้แก่ กำไร(ขาดทุน) จากอัตราแลกเปลี่ยน ดอกเบี้ยรับ กำไรจากการจำหน่ายทรัพย์สิน
และอื่นๆ รวมเท่ากับ 7.98 ล้านบาทในปี 2554 หรือคิดเป็นร้อยละ 0.91 ของรายได้รวม
โดยรายได้อื่นในปี 2554 สูงกว่าเมื่อเทียบปี 2553
สาเหตุหลักมาจากกำไรจากการขายเครื่องจักรให้กับบริษัทย่อยมูลค่า 3.47 ล้านบาท
ดอกเบี้ยรับและค่าเช่ารับซึ่งได้รับจากบริษัทย่อยจำนวน 0.29 และ 0.60 ล้านบาท ตามลำดับ

  --------------------------------------------------------------------------------------------------------------------------------------
                               งบการเงินเฉพาะบริษัท                                                งบการเงินรวม                     
  ---------------------------- ------------------- -------- -------- -------- -------- -------- ------------- -------- -------- --------
                               ปี 2552                       ปี 2553            ปี 2554            ปี 2553                 ปี 2554   

                               ล้านบาท              ร้อยละ    ล้านบาท   ร้อยละ    ล้านบาท   ร้อยละ    ล้านบาท        ร้อยละ    ล้านบาท   ร้อยละ

  กำไร(ขาดทุน)จากอัตราแลกเปลี่ยน   -                   -        ( 0.05)  (2.31)   1.81     22.71    (0.05)        (7.20)   1.89     49.35

  ดอกเบี้ยรับ                     0.16                15.48    0.13     5.99     1.13     14.18    0.13          18.69    0.98     25.59

  กำไรจากการจำหน่ายทรัพย์สิน       0.61                61.04    1.80     81.62    3.47     43.54    0.30          42.67    -        -

  ค่าเช่ารับ                      -                   -        -        -        0.60     7.53     -             -        -        -

  อื่นๆ                          0.24                23.48    0.32     14.70    0.97     12.04    0.32          45.85    0.96     25.06

  รวม                          1.00                100.00   2.21     100.00   7.98     100.00   0.71          100.00   3.83     100.00
  --------------------------------------------------------------------------------------------------------------------------------------

ต้นทุนขายและอัตรากำไรขั้นต้น

  ------------------------------------------------------------------------------------------------------------------------------------------
                           งบการเงินเฉพาะบริษัท                                                        งบการเงินรวม                     
  ------------------------ ------------------- -------- -------- -------- -------- ------- -------- ------------- -------- -------- --------
                           ปี 2552                       ปี 2553            ปี 2554                    ปี 2553                 ปี 2554   

                           ล้านบาท              ร้อยละ    ล้านบาท   ร้อยละ    ล้านบาท   ร้อยละ            ล้านบาท        ร้อยละ    ล้านบาท   ร้อยละ

  ต้นทุนขายไม่รวมค่าเสื่อมราคา   397.02              85.30    587.87   88.23    572.60           86.66    587.87        88.23    573.18   86.06

  ค่าเสื่อมราคา               68.44               14.70    78.40    11.77    88.18            13.34    78.40         11.77    92.86    13.94

  รวม                      465.46              100.00   666.27   100.00   660.78           100.00   666.27        100.00   666.04   100.00
  ------------------------------------------------------------------------------------------------------------------------------------------

ต้นทุนขาย ประกอบด้วย ค่าวัตถุดิบ เช่น เหล็ก อลูมิเนียม เป็นต้น ค่าแรงงานทางตรง
ค่าเสื่อมราคา และอื่นๆ เป็นต้น ต้นทุนขายเท่ากับ 660.78 ล้านบาท ในปี 2554 และลดลงจาก
666.27 ล้านบาท ในปี 2553 ซึ่งมีแนวโน้มลดลงตามรายได้จากการขาย

ปี 2554 ต้นทุนขายไม่รวมค่าเสื่อมราคาเท่ากับ 572.60 ล้านบาท ลดลงจาก 587.87 ล้านบาท
ในปี 2553 ซึ่งมีแนวโน้มลดลงตามรายได้จากการขาย
แต่หากพิจารณาจากต้นทุนขายไม่รวมค่าเสื่อมราคาหลังจากหักผลต่างสินค้าระหว่างผลิตและสินค้าสำเร็จรูปต้นงวดและปลายงวดแล้ว
ต้นทุนขายมีอัตราเมื่อเทียบกับรายได้เพิ่มขึ้นจากปี 2553 ประมาณ 1.8% สาเหตุหลักมาจากในปี
2554 บริษัทมีรับพนักงานเพิ่มขึ้นเพื่อขยายกิจการโดยในปี 2554
ทั้งในส่วนงานผลิตและบริหารโดยเฉลี่ยประมาณเท่ากับ 100 คน
หลังจากเกิดเหตุการณ์อุทกภัยครั้งใหญ่ในไตรมาส 4 ทำให้ยอดขายของบริษัทไม่เป็นไปตามเป้าหมาย
อัตราของต้นทุนขายต่อยอดขายจึงเพิ่มขึ้น

เช่นเดียวกับจำนวนกำลังคนในการดำเนินงาน บริษัทได้ซื้อเครื่องจักรและอุปกรณ์เพิ่มขึ้นในปี 2554
ทำให้ค่าเสื่อมราคาซึ่งเป็นค่าใช้จ่ายคงที่เพิ่มขึ้นจาก 78.40 ล้านบาทในปี 2553 เป็น 88.18
ล้านบาท ในปี 2554 ในขณะที่ยอดขายในปี 2554
ลดลงจากผลกระทบของปัญหาภัยธรรมชาติที่เกิดขึ้น
ต้นทุนค่าเสื่อมราคาซึ่งเป็นค่าใช้จ่ายคงที่เมื่อเทียบกับยอดขายจึงเพิ่มขึ้น โดยเพิ่มขึ้นประมาณร้อยละ
1.5 จากปี 2553

อัตรากำไรขั้นต้นเฉลี่ยของสินค้าในแต่ละประเภทอุตสาหกรรมของบริษัทมีความแตกต่างกันไป โดยปี
2554 อัตรากำไรขั้นต้นเฉลี่ยของชิ้นส่วนอะไหล่สำหรับ 3 อุตสาหกรรมหลัก(ไม่รวมอื่นๆ)
อยู่ระหว่างประมาณร้อยละ 19-30 โดยอุตสาหกรรมที่มีอัตรากำไรขั้นต้นสูงสุดได้แก่
ชิ้นส่วนสำหรับอุตสาหกรรมกล้องถ่ายภาพดิจิตอล
รวมถึงชิ้นส่วนอะไหล่สำหรับอุตสาหกรรมคอมเพรสเซอร์เครื่องปรับอากาศและเครื่องทำความเย็น
รองลงมาคือชิ้นส่วนสำหรับอุตสาหกรรมยานยนต์ และอัตรากำไรขั้นต้นเฉลี่ยของบริษัทในปี 2554
เท่ากับร้อยละ 24.27 ซึ่งลดลงจากอัตรากำไรขั้นต้นเฉลี่ยของบริษัทในปี 2553
ซึ่งมีค่าเท่ากับร้อยละ 26.60 สืบเนื่องจากสาเหตุที่กล่าวไว้ข้างต้น

ค่าใช้จ่ายในการขายและบริหาร

ค่าใช้จ่ายในการขายและบริหาร ได้แก่ ค่าใช้จ่ายในการขาย ค่าใช้จ่ายในการบริหาร
และค่าตอบแทนกรรมการ เท่ากับ 7.00 ล้านบาท 82.05 ล้านบาท และ 10.16 ล้านบาท
ตามลำดับ หรือคิดเป็นสัดส่วนต่อรายได้รวมเท่ากับร้อยละ 0.80 ร้อยละ 9.32 และร้อยละ 1.15
ตามลำดับในปี 2554

ค่าใช้จ่ายในการขายและบริหารในปี 2554 เพิ่มขึ้นจากปี 2553 จำนวนประมาณ 3.5 ล้านบาท
ส่วนใหญ่มาจากค่าใช้จ่ายเงินเดือนของพนักงาน โดยที่สัดส่วนเงินเดือนพนักงานต่อรายได้ในปี 2554
เท่ากับร้อยละ 4.4 เพิ่มขึ้นจากร้อยละ 3.80 ในปี 2553
ทั้งนี้เนื่องจากบริษัทได้รับพนักงานเพิ่มขึ้นเพื่อวัตถุประสงค์ในการขยายกิจการโดยในปี 2554
บริษัทรับพนักงานเพิ่มขึ้นจากในปี 2553 ในส่วนงานบริหารโดยเฉลี่ยประมาณเท่ากับ 25 คน
หลังจากเกิดเหตุการณ์อุทกภัยครั้งใหญ่ในไตรมาส 4 ทำให้ยอดขายของบริษัทไม่เป็นไปตามเป้าหมาย
อัตราของค่าใช้จ่ายในการบริหารต่อรายได้จึงเพิ่มขึ้น

ค่าใช้จ่ายในการขายปี 2554 ลดลง 0.18 ล้านบาท เมื่อเทียบกับปีก่อน
สาเหตุมาจากรายได้จากการขายในปี 2554 ลดลงสืบเนื่องจากปัญหาภัยธรรมชาติ
รวมถึงบริษัทมีการควบคุมค่าใช้จ่ายที่รัดกุมมากขึ้น

กำไรจากการดำเนินงานและกำไรสุทธิ

บริษัทมีกำไรจากการดำเนินงานเพิ่มขึ้นหรือลดลงตามรายได้จากการขาย โดยมีมูลค่าเท่ากับ
147.92 ล้านบาท และ 120.49 ล้านบาท ในปี 2553 และ 2554 ตามลำดับ
และอัตรากำไรจากการดำเนินงานลดลงจากร้อยละ 16.25 และร้อยละ 13.68 ในปี 2553 และ
2554 ตามลำดับ
สาเหตุหลักมาจากต้นทุนขายที่เพิ่มขึ้นจากค่าเสื่อมราคาที่มาจากการซื้อเครื่องจักรและอุปกรณ์เพื่อขยายกำลังการผลิต
ซึ่งรวมถึงการเพิ่มจำนวนกำลังคน แต่ภาวะอุตสาหกรรมชะลอการเติบโตไม่เป็นไปตามที่คาดการณ์ไว้
โดยในปี 2554 ต้นทุนขายต่อรายได้รวมเพิ่มสูงขึ้นจากร้อยละ 73.23 เป็นร้อยละ 75.05
ในขณะที่สัดส่วนของค่าใช้จ่ายในการขายและบริหารต่อรายได้รวมเพิ่มขึ้นจากร้อยละ 10.52
เป็นร้อยละ 11.27

ปี 2554 บริษัทมีกำไรสุทธิเท่ากับ 107.07 ล้านบาท หรือคิดเป็นร้อยละ 12.15 โดยในปี 2554
มีต้นทุนทางการเงิน 12.21 ล้านบาท สูงกว่าปีก่อนซึ่งเท่ากับ 2.37 ล้านบาท เนื่องจากในปี 2554
บริษัทใช้เงินกู้ระยะยาวจากสถาบันการเงินในการซื้อเครื่องจักรและอุปกรณ์ในการขยายกิจการ
โดยในช่วงต้นปีบริษัทมีเงินกู้ระยะยาวจากสถาบันการเงินซึ่งมีภาระดอกเบี้ยเท่ากับ 225 ล้านบาท
ทำให้ระหว่างปีบริษัทมีภาระดอกเบี้ยจ่ายประมาณ 9.2 ล้านบาท
ปัจจุบันบริษัทจ่ายชำระคืนเงินกู้ระยะยาวดังกล่าวแล้วบางส่วน ณ สิ้นปี 2554
บริษัทมียอดเงินกู้ระยะยาวจากสถาบันการเงินเหลือ 74 ล้านบาท

ผลการดำเนินงานของบริษัทและบริษัทย่อย (งบการเงินรวม)

เนื่องจากบริษัทจัดตั้งบริษัทย่อย 2 แห่ง ในปี 2553 จึงจัดทำงบการเงินรวมปี 2553 ขึ้น
และจัดตั้งบริษัทย่อยอีก 1 แห่ง ในปี 2554
ซึ่งงบกำไรขาดทุนรวมหรือผลการดำเนินงานของบริษัทและบริษัทย่อยมีจำนวนใกล้เคียงกับผลการดำเนินงานเฉพาะบริษัท
เนื่องจากบริษัทย่อย 2 บริษัทแรก จัดตั้งในเดือนตุลาคม 2553
และดำเนินธุรกิจในเชิงรับจ้างผลิตให้กับบริษัท และบริษัทย่อยอีก 1
แห่งเริ่มดำเนินงานเชิงพาณิชย์ในไตรมาสที่ 4 ของปี 2554
โดยยอดขายรวมของบริษัทย่อยมีจำนวนเพียงร้อยละ 0.43 ของรายได้รวมของบริษัท
แต่มีบางรายการที่แตกต่างกันเล็กน้อย ได้แก่

1) รายได้อื่นในงบการเงินรวมเท่ากับ 3.83 ล้านบาทน้อยกว่าในงบการเงินเฉพาะบริษัทซึ่งเท่ากับ
7.98 ล้านบาท เป็นจำนวนเงิน 4.14 ล้านบาท เนื่องจาก เอทู พีทู และ API มีรายได้อื่นรวม
0.61 ล้านบาท ซึ่งเมื่อรวมกับรายได้อื่นของบริษัทแล้วทำให้รายได้อื่นรวมเท่ากับ 8.58 ล้านบาท
แต่เมื่อตัดรายการระหว่างกัน 5 รายการคือ เอทูมีรายได้ดอกเบี้ยรับจากบริษัทแม่จำนวน 0.39
ล้านบาท
และบริษัทมีรายได้ค่าเช่ารับที่เกิดจากบริษัทให้เอทูและพีทูเช่าพื้นที่โรงงานเพื่อประกอบธุรกิจจำนวน
0.06 และ 0.54 ล้านบาท ตามลำดับ และบริษัทมีรายได้ดอกเบี้ยรับจากการให้ API กู้ยืมจำนวน
0.29 ล้านบาท จึงทำให้รายได้อื่นในงบการเงินรวมเท่ากับ 3.83 ล้านบาท

2) ค่าใช้จ่ายในการขายและบริหารของงบการเงินรวมเท่ากับ 112.21 ล้านบาท
มากกว่างบการเงินเฉพาะบริษัทซึ่งเท่ากับ 99.21 ล้านบาท เป็นจำนวน 13 ล้านบาท
เนื่องมาจากบริษัทย่อยทั้ง 3 บริษัทมีค่าใช้จ่ายเงินเดือนพนักงาน ประมาณ 6.3 ล้านบาท

3) ต้นทุนทางการเงินในงบการเงินรวมเท่ากับ 11.90 ล้านบาท
น้อยกว่างบการเงินเฉพาะบริษัทซึ่งเท่ากับ 12.21 ล้านบาท
เนื่องมาจากรายการระหว่างกันที่บริษัทย่อย API จ่ายดอกเบี้ยเงินกู้ยืมให้บริษัทเป็นจำนวนเงิน
0.29 ล้านบาท และบริษัทจ่ายดอกเบี้ยเงินกู้ให้บริษัทย่อยจำนวน 0.39 ล้านบาท

จากความแตกต่างของรายการข้างต้นทำให้กำไรสุทธิของงบการเงินรวมเท่ากับ 88.68
ล้านบาทในปี 2554 น้อยกว่างบการเงินเฉพาะบริษัทจำนวน 21.55 ล้านบาท

3.  การวิเคราะห์ฐานะทางการเงิน

(การวิเคราะห์ฐานะทางการเงินจะกล่าวรวมกันทั้งฐานะการเงินของบริษัทตามงบการเงินเฉพาะและฐานะการเงินของบริษัทและบริษัทย่อยตามงบการเงินรวม)

ปี 2553 บริษัทเริ่มจัดทำงบการเงินรวม เนื่องจากในเดือนตุลาคม 2553
บริษัทได้ลงทุนในบริษัทย่อยในประเทศ 2 แห่ง โดยบริษัทย่อยทั้ง 2
แห่งยังไม่ได้เริ่มเปิดดำเนินการเชิงพาณิชย์
จึงทำให้งบกำไรขาดทุนรวมหรือผลการดำเนินงานของบริษัทและบริษัทย่อยมีจำนวนใกล้เคียงกับผลการดำเนินงานเฉพาะบริษัท

ปี 2554 บริษัทได้ลงทุนเพิ่มในบริษัทย่อยต่างประเทศ 1 แห่ง รวมจำนวนบริษัทย่อยที่ลงทุน คือ 3
แห่ง ซึ่งบริษัทย่อยในประเทศ จำนวน 2 แห่ง เริ่มเปิดดำเนินงานเชิงพาณิชย์ในไตรมาสที่ 3 ของปี
2554 และบริษัทย่อยต่างประเทศ เริ่มเปิดดำเนินงานเชิงพาณิชย์ในไตรมาสที่ 4 ของปี 2554
ดังนั้นในการวิเคราะห์ทางการเงินจึงเน้นให้ความสำคัญในการวิเคราะห์งบการเงินเฉพาะบริษัทเป็นหลัก

งบการเงินเฉพาะบริษัทและงบการเงินรวม

สินทรัพย์รวม

สินทรัพย์รวมของงบการเงินเฉพาะบริษัทเท่ากับ 738.48 ล้านบาท 968.48 ล้านบาท และ
1,334.01 ล้านบาท ณ สิ้นปี 2552-2554 ตามลำดับ และสินทรัพย์รวมของงบการเงินรวมเท่ากับ
966.10 ล้านบาท และ 1,328.60 ล้านบาท ณ สิ้นปี 2553 และ 2554 ตามลำดับ
สินทรัพย์รวมส่วนใหญ่ประกอบด้วยสินทรัพย์ไม่หมุนเวียนเฉลี่ยถึงร้อยละ 72.03 ของสินทรัพย์รวม
เนื่องจากเป็นธุรกิจผลิตจึงมีการลงทุนในโรงงาน และเครื่องจักร เป็นจำนวนมาก
และส่วนที่เหลือเฉลี่ยร้อยละ 27.97 ของสินทรัพย์รวม เป็นสินทรัพย์หมุนเวียน ซึ่งมีรายละเอียดดังนี้

สินทรัพย์หมุนเวียน

ลูกหนี้การค้าและและลูกหนี้อื่น-กิจการอื่น

  ลูกหนี้การค้าและลูกหนี้อื่น-กิจการอื่น ประกอบด้วย

[]

ลูกหนี้การค้าและลูกหนี้อื่น-กิจการอื่นของงบการเงินเฉพาะบริษัทคิดเป็นร้อยละของสินทรัพย์รวม
เท่ากับ 14.44 ร้อยละ 14.02 และร้อยละ 8.68 ณ สิ้นปี 2552-2554 ตามลำดับ โดยส่วนใหญ่
เป็น ลูกหนี้การค้า ลูกหนี้กรมศุลกากร เงินมัดจำ
โดยเฉลี่ยคิดเป็นร้อยละของลูกหนี้การค้าและลูกหนี้อื่น-กิจการอื่น เท่ากับ 96.01 1.25 และ 0.90
ณ สิ้นปี 2552-2554 ตามลำดับ
และสำหรับลูกหนี้การค้าและลูกหนี้อื่น-กิจการอื่นของงบการเงินรวมคิดเป็นร้อยละ 14.02 และ
8.76 ณ สิ้นปี 2553 และ 2554 ตามลำดับ จำนวนส่วนใหญ่เป็นลูกหนี้การค้า
และลูกหนี้กรมศุลกากร โดยเฉลี่ยคิดเป็นร้อยละของลูกหนี้การค้าและลูกหนี้อื่น-กิจการอื่น
เท่ากับร้อยละ 96.14 และร้อยละ 1.78 ณ สิ้นปี 2553-2554 ตามลำดับ
โดยรวมแล้วลูกหนี้การค้าและลูกหนี้อื่น-กิจการอื่น ของงบการเงินเฉพาะและงบการเงินรวม
จำนวนส่วนใหญ่เป็นลูกหนี้การค้าของบริษัท โดยมีรายละเอียดดังนี้

ณ วันที่ 31 ธันวาคม 2552 – 2554 ลูกหนี้การการค้า สามารถแยกอายุหนี้ที่ค้างชำระได้ดังนี้

[]

ณ สิ้นปี 2552-2554 ลูกหนี้การค้าของงบการเงินเฉพาะบริษัท
ลูกหนี้การค้าของบริษัทส่วนใหญ่เป็นลูกหนี้การค้าที่ยังไม่ถึงกำหนดชำระเฉลี่ยร้อยละ 87.67
ของลูกหนี้การค้ารวม ลูกหนี้การค้าที่เกินกำหนดชำระ 1-3 เดือน เฉลี่ยร้อยละ 17.53
ของลูกหนี้การค้ารวม และลูกหนี้การค้าที่เกินกำหนดชำระตั้งแต่ 3 เดือนขึ้นไปมีจำนวนร้อยละ 0.92
ของลูกหนี้การค้ารวม ลูกหนี้การค้าของงบการเงินเรวม
ส่วนใหญ่เป็นลูกหนี้การค้าที่ยังไม่ถึงกำหนดชำระเฉลี่ยร้อยละ 88.23 ของลูกหนี้การค้ารวม
ลูกหนี้การค้าที่เกินกำหนดชำระ 1-3 เดือน เฉลี่ยร้อยละ 26.17 ของลูกหนี้การค้ารวม
และลูกหนี้การค้าที่เกินกำหนดชำระตั้งแต่ 3 เดือนขึ้นไปมีจำนวนร้อยละ 6.92 ของลูกหนี้การค้ารวม

บริษัทให้เครดิตเทอมแก่ลูกค้าอยู่ระหว่าง 30-60 วัน โดยส่วนใหญ่เท่ากับ 30 วัน
หากพิจารณาจากอายุลูกหนี้การค้าของบริษัท ณ สิ้นปี 2552 และ 2553
จะเห็นได้ว่าลูกหนี้การค้าเกือบร้อยละ 100 ของลูกหนี้การค้ารวม เป็นลูกหนี้การค้าที่มีอายุไม่เกิน 3
เดือน โดยลูกหนี้การค้าที่เกินกำหนดชำระ 1-3 เดือน
ส่วนใหญ่เกิดจากรอบระยะเวลาการเรียกเก็บเงินของบริษัทแตกต่างจากรอบระยะเวลาการจ่ายชำระค่าสินค้าของลูกค้า
จึงส่งผลทำให้ระยะเวลาในการเก็บหนี้เฉลี่ยของบริษัทเกินกว่าระยะเวลาเครดิตเทอมที่บริษัทให้กับลูกค้าซึ่งระยะเวลาในการเก็บหนี้เฉลี่ย
ในปี 2552 เท่ากับ 66 วัน ในปี 2553 เท่ากับ 48 วัน และในปี 2554 เท่ากับ 53 วัน

บริษัทได้มีการกำหนดนโยบายการค่าเผื่อหนี้สงสัยจะสูญสำหรับลูกหนี้ที่มีอายุค้างชำระเกินวันครบกำหนดชำระตั้งแต่
4 เดือนขึ้นไปแต่ไม่เกิน 6 เดือนในอัตราร้อยละ 25 ตั้งแต่ 6 เดือนขึ้นไปแต่ไม่เกิน 1 ปี
ในอัตราร้อยละ 50 และตั้งแต่ 1 ปี ขึ้นไปในอัตราร้อยละ 100
นอกจากนี้บริษัทจะทำการวิเคราะห์ข้อมูลจากประสบการณ์การชำระเงินในอดีตและการสอบทานสถานะของลูกหนี้ที่ค้างอยู่
ณ วันที่ในงบดุล เป็นข้อมูลประกอบในการตั้งค่าเผื่อหนี้สงสัยจะสูญสำหรับลูกหนี้การค้า

ณ สิ้นปี 2552-2554 มียอดลูกหนี้การค้าค้างชำระเกินกำหนดชำระตั้งแต่ 3 เดือนขึ้นไป
จำนวนไม่เกินร้อยละ 2 ของลูกหนี้การค้า
สาเหตุเกิดจากการรอบระยะเวลาบัญชีในการเรียกเก็บเงินที่แตกต่างกัน
โดยบริษัทพิจารณาจากประสบการณ์แล้วลูกหนี้การค้าที่ค้างชำระเกิน 3
เดือนขึ้นไปสามารถจ่ายชำระหนี้คืนให้กับบริษัทได้
ดังนั้นในช่วงที่ผ่านมาบริษัทจึงไม่มีความจำเป็นต้องตั้งค่าเผื่อหนี้สงสัยจะสูญ
ซึ่งสะท้อนให้เห็นถึงคุณภาพของลูกหนี้การค้า
และการบริหารจัดการลูกหนี้การค้าของบริษัทได้อย่างมีประสิทธิภาพ

สินค้าคงเหลือ

งบการเงินเฉพาะกิจการและงบการเงินรวมมีสินค้าคงเหลือสุทธิเท่ากันจำนวน 71.08 ล้านบาท
90.91 ล้านบาท และ 159.04 ล้านบาท ณ สิ้นปี 2552-2554 ตามลำดับ
โดยสินค้าคงเหลือส่วนใหญ่ประมาณร้อยละ 75.83-90.72 เป็นวัตถุดิบและงานระหว่างผลิต
เนื่องจากบริษัทจะผลิตสินค้าตามคำสั่งซื้อของลูกค้าเป็นหลัก
โดยลูกค้าส่วนใหญ่จะแจ้งมายังบริษัทถึงแผนการสั่งซื้อสินค้าในแต่ละช่วงเวลาของปี
ทำให้บริษัทสามารถวางแผนการผลิตได้อย่างมีประสิทธิภาพ
เป็นผลให้บริษัทไม่มีความจำเป็นต้องผลิตสินค้าสำเร็จรูปจำนวนมากเพื่อรองรับคำสั่งซื้อ
ดังจะเห็นได้จากสัดส่วนของสินค้าสำเร็จรูปคิดเป็นร้อยละ 7.92-12.91
และสินค้าระหว่างทางคิดเป็นร้อยละ 1.36-11.91 ของสินค้าคงเหลือ

[]

เนื่องจากผลิตภัณฑ์ชิ้นส่วนของบริษัทจะถูกนำไปเป็นชิ้นส่วนประกอบในธุรกิจยานยนต์
คอมเพรสเซอร์เครื่องปรับอากาศและเครื่องทำความเย็น กล้องถ่ายภาพดิจิตอล
ซึ่งไม่ใช่ธุรกิจแฟชั่นหรือเทคโนโลยีที่มีการเปลี่ยนแปลงอย่างรวดเร็ว
ส่งผลทำให้ผลิตภัณฑ์ของบริษัทสามารถจำหน่ายได้อย่างต่อเนื่องไม่ล้าสมัยในช่วงเวลาอันสั้น

บริษัทมีการตั้งค่าเผื่อสินค้าเคลื่อนไหวช้าซึ่งส่วนใหญ่เกิดในช่วงที่ผลิตภัณฑ์เดิมของลูกค้ากำลังเปลี่ยนแปลงไปสู่รูปแบบใหม่
ส่งผลทำให้มีชิ้นส่วนคงเหลือที่ยังจำหน่ายไม่หมดตกค้างอยู่
ซึ่งโดยปกติจะมีจำนวนไม่มากเนื่องจากลูกค้าจะแจ้งให้บริษัททราบล่วงหน้า
ประกอบกับสินค้าคงเหลือของบริษัทส่วนใหญ่อยู่ในรูปของวัตถุดิบและงานระหว่างทำ ได้แก่
เหล็กและอลูมิเนียม ซึ่งบริษัทสามารถเก็บรักษาและนำไปประยุกต์ใช้กับงานชิ้นส่วนอื่นได้
จึงส่งผลทำให้บริษัทมีการตั้งค่าเผื่อสินค้าเคลื่อนไหวช้าเพียงเล็กน้อยเมื่อเทียบกับสินค้าคงเหลือรวม
ซึ่งอยู่ระหว่างร้อยละ 2.42-6.93 ณ สิ้นปี 2552-2554 โดย ณ สิ้นปี 2554
ค่าเผื่อสินค้าเคลื่อนไหวช้า ส่วนใหญ่เป็นวัตถุดิบจำนวน 3.71 ล้านบาท และสินค้าสำเร็จรูปจำนวน
0.25 ล้านบาท

บริษัทมีนโยบายการตั้งค่าเผื่อสินค้าเคลื่อนไหวช้าสำหรับสินค้าสำเร็จรูปที่ไม่เคลื่อนไหวเกิน 1
ปีในอัตราร้อยละ 100 และวัตถุดิบที่ไม่เคลื่อนไหวระหว่าง 6-12 เดือนในอัตราร้อยละ 10
และระหว่าง 1-5 ปี ในอัตราร้อยละ 20- 80 และตั้งแต่ 5 ปีขึ้นไป ในอัตราร้อยละ 100

เงินลงทุนทั่วไป

บริษัทได้ลงทุนในบริษัท โตมิโช (ประเทศไทย) จำกัด (“โตมิโช”)
ซึ่งเป็นบริษัทจัดตั้งขึ้นใหม่จดทะเบียนเป็นนิติบุคคลเมื่อวันที่ 9 กุมภาพันธ์ 2553
ประกอบธุรกิจประเภทซื้อ-ขายโลหะและอโลหะทุกชนิด จำนวน 11,400 หุ้น ราคาหุ้นละ 100 บาท
รวมเป็นเงิน 1.14 ล้านบาท หรือคิดเป็นสัดส่วนร้อยละ 19 ของจำนวนหุ้นที่ออกและเรียกชำระแล้ว
โตมิโชเป็นธุรกิจเทรดดิ้งของประเทศญี่ปุ่น
มีความชำนาญในการจัดหาและจำหน่ายวัตถุดิบประเภทอลูมิเนียม
บริษัทซื้อวัตถุดิบจากโตมิโชในปริมาณที่ไม่มากนัก โดยซื้อขายที่ราคาตลาด
ต่อมาบริษัทได้มีการเปลี่ยนแปลงนโยบายคงไว้แต่ธุรกิจหลัก
และเพื่อขจัดปัญหาการขัดแย้งทางผลประโยชน์ ที่ประชุมกรรมการบริหารครั้งที่ 5/2553 เมื่อวันที่
20 กันยายน 2553 จึงมีมติให้จำหน่ายเงินลงทุนในบริษัท โตมิโช (ประเทศไทย) จำกัด
ในราคาทุนเป็นจำนวนเงิน 1.14 ล้านบาท ทั้งนี้
บริษัทดำเนินการจำหน่ายเงินลงทุนดังกล่าวให้กับบุคคลภายนอกและได้รับชำระเงินเรียบร้อยแล้วเมื่อวันที่
25 กันยายน 2553

เงินลงทุนในบริษัทย่อย

ปี 2553 และ 2554 บริษัทจัดตั้งบริษัทย่อยจำนวน 3 บริษัท โดยมีเงินลงทุนทั้งสิ้น จำนวน 75.18
ล้านบาท โดยมีรายละเอียดดังนี้

1) บริษัท เอทู เทคโนโลยี จำกัด (“เอทู”) จัดตั้งขึ้นเมื่อวันที่ 19 ตุลาคม 2553
มีทุนจดทะเบียนและเรียกชำระแล้วจำนวน 20 ล้านบาท แบ่งออกเป็นหุ้นสามัญจำนวน 2 ล้านหุ้น
มูลค่าที่ตราไว้หุ้นละ 10 บาท โดยมีบริษัทเป็นผู้ถือหุ้นใหญ่ในสัดส่วนร้อยละ 100.00
ประกอบธุรกิจผลิตและจำหน่ายชิ้นส่วนที่มีความเที่ยงตรงสูง (High Precision Parts and
Components)
มุ่งเน้นไปยังกลุ่มลูกค้าที่ต้องการชิ้นงานที่มีรูปร่างซับซ้อนและต้องควบคุมกระบวนการผลิตเข้มงวดมากเป็นพิเศษ
เช่น ชิ้นส่วนอากาศยาน ชิ้นส่วนเครื่องมือทางการแพทย์ กล้องไมโครสโคป และเครื่องจักร
โดยเริ่มเปิดดำเนินการเชิงพาณิชย์แล้ว ในไตรมาสที่ 3 ของปี 2554

2) บริษัท พีทู พรีซิชั่น จำกัด (“พีทู”) จัดตั้งขึ้นเมื่อวันที่ 22 ตุลาคม 2553
มีทุนจดทะเบียนและเรียกชำระแล้วจำนวน 40 ล้านบาท แบ่งออกเป็นหุ้นสามัญจำนวน 4 ล้านหุ้น
มูลค่าที่ตราไว้หุ้นละ 10 บาท โดยมีบริษัทเป็นผู้ถือหุ้นใหญ่ในสัดส่วนร้อยละ 100
ประกอบธุรกิจผลิตและจำหน่ายชิ้นส่วนที่มีความเที่ยงตรงสูง (High Precision Parts and
Components) โดยผลิตชิ้นส่วนที่ซับซ้อนน้อยและสามารถลดต้นทุนได้มากเมื่อผลิตในปริมาณสูง
โดยมุ่งที่อุตสาหกรรมชิ้นส่วนจักรยานยนต์และอุปกรณ์เครื่องใช้ไฟฟ้า
โดยเริ่มเปิดดำเนินการเชิงพาณิชย์แล้ว ในไตรมาสที่ 3 ของปี 2554

3) PT. API PRECISION (“API”) จัดตั้งขึ้นเมื่อวันที่ 24 มีนาคม 2554
เป็นบริษัทร่วมทุนระหว่างบริษัทและ PT.Patec Presisi Engineering (“PPE”)
ในสัดส่วนร้อยละ 50 ต่อ 50 ของทุนจำนวน 1,000,000 USD
โดยบริษัทได้จ่ายชำระเงินไปจำนวน 500,000 USD คิดเป็นมูลค่า 15.18 ล้านบาท
เพื่อประกอบธุรกิจผลิตและจำหน่ายชิ้นส่วนโลหะที่มีความเที่ยงตรงสูงในประเทศอินโดนีเซีย
โดยเริ่มเปิดดำเนินการเชิงพาณิชย์แล้ว ในไตรมาสที่ 4 ของปี 2554

(ดูรายละเอียดเกี่ยวกับบริษัทย่อยทั้ง 3 บริษัท ในข้อ 2-2 ลักษณะการประกอบธุรกิจ)

ที่ดิน อาคารและอุปกรณ์-สุทธิ

ที่ดิน อาคารและอุปกรณ์-สุทธิ ของงบการเงินเฉพาะบริษัท เท่ากับ 533.22 ล้านบาท
667.97ล้านบาท และ 855.36 ล้านบาท ณ สิ้นปี 2552-2554 ตามลำดับ
และงบการเงินรวมของบริษัท เท่ากับ 672.24 และ 950.61 ล้านบาท ณ สิ้นปี 2553 และ 2554
ตามลำดับ โดยที่ดิน อาคาร และอุปกรณ์-สุทธิ ของงบการเงินเฉพาะบริษัท และงบการเงินรวม
ตั้งแต่ปี 2552-2554 เพิ่มขึ้น
เนื่องจากบริษัทและบริษัทย่อยได้ซื้อเครื่องจักรและอุปกรณ์เพื่อขยายกำลังการผลิตในส่วนงานที่มีแนวโน้มขยายตัว
ได้แก่ การลงทุนขยายกำลังการผลิตชิ้นส่วนอะไหล่สำหรับอุตสาหกรรมยานยนต์

ปี 2552 ยอดจำหน่ายชิ้นส่วนสำหรับอุตสาหกรรมกล้องถ่ายภาพดิจิตอลยังคงเติบโตอย่างต่อเนื่อง
ดังนั้นเพื่อให้บริษัทสามารถรองรับความต้องการของลูกค้าได้อย่างทันท่วงที
บริษัทจึงมีการลงทุนซื้อเครื่องจักรเพื่อขยายกำลังการผลิตอีกจำนวน 100.21 ล้านบาท

ปี 2553 รายการที่ดิน อาคาร และอุปกรณ์-สุทธิ ของงบการเงินเฉพาะบริษัท เท่ากับ 667.97
ล้านบาท โดยเพิ่มขึ้นเนื่องจากบริษัทซื้อที่ดิน ที่ตำบลหนองขยาด จังหวัดชลบุรี จำนวน 3.40
ล้านบาท เพื่อจัดตั้งศูนย์ส่งเสริมชีวิตคู่ขนาน สำหรับให้พนักงานของบริษัทร่วมทำกิจกรรมต่างๆ
เพื่อก่อให้เกิดความสามัคคีร่วมกัน เครื่องจักร และงานระหว่างก่อสร้าง เพิ่มขึ้นจำนวน 61.88
ล้านบาท และ 82.59 ล้านบาท ตามลำดับ
เนื่องจากบริษัทได้เพิ่มสายการผลิตที่มีความต่อเนื่องหรือเป็นขั้นตอนหนึ่งที่กระทบต่อกระบวนการผลิตในสายการผลิตหลักของบริษัท
ได้แก่ การชุบเคลือบผิว
ซึ่งการที่บริษัทเพิ่มสายการผลิตดังกล่าวจะทำให้บริษัทสามารถบริหารต้นทุนการผลิตและระยะเวลาในการผลิตได้อย่างมีประสิทธิภาพ
ตามงบการเงินรวม ที่ดิน อาคาร และอุปกรณ์-สุทธิ ณ สิ้นปี 2553 เท่ากับ 672.24 ล้านบาท
เพิ่มขึ้นจากงบการเงินเฉพาะบริษัท จำนวน 4.27 ล้านบาท โดยเพิ่มขึ้นจากงานระหว่างก่อสร้าง
เนื่องจากบริษัทย่อยได้ซื้อเครื่องจักรเพิ่ม เพื่อเตรียมเปิดดำเนินการเชิงพาณิชย์ในปี 2554

เมื่อวันที่ 3 พฤศจิกายน 2553 ที่ประชุมคณะกรรมการบริษัทครั้งที่ 4/2553
อนุมัติให้ซื้อที่ดินจากบุคคลภายนอกพื้นที่ประมาณ 10 ไร่ 87 ตารางวา
เพื่อก่อสร้างโรงงานเพื่อรองรับการขยายงานของบริษัท
และแบ่งพื้นที่บางส่วนสำหรับให้บริษัทย่อยเช่า โดยในเดือนธันวาคม 2553
บริษัทได้ทำสัญญาจะซื้อจะขายที่ดินดังกล่าวกับบริษัท อมตะ คอร์ปอเรชัน จำกัด (มหาชน)
ในราคารวม 40.38 ล้านบาท และเมื่อวันที่ 1 เมษายน 2554
บริษัทได้จ่ายชำระเงินค่าที่ดินดังกล่าวแล้วทั้งจำนวน ทั้งนี้
บริษัทคาดว่าจะต้องใช้เงินทุนเพิ่มเติมในการก่อสร้างประมาณ 90 ล้านบาท
และคาดว่าจะก่อสร้างแล้วเสร็จภายในปี 2555

ปี 2554 บริษัทมีที่ดิน อาคาร และอุปกรณ์-สุทธิ ของงบการเงินเฉพาะบริษัทเท่ากับ 855.36
ล้านบาท เพิ่มขึ้น 187.39 ล้านบาท เมื่อเทียบกับ ณ สิ้นปี 2553
สาเหตุหลักมาจากการซื้อเครื่องจักรใหม่เพื่อขยายกำลังการผลิตสำหรับอุตสาหกรรมกล้องถ่ายภาพดิจิตอล
และอื่นๆ รวมถึงมีการปรับปรุงระบบไฟฟ้า ระบบลม
และการต่อท่อเพื่อรองรับเครื่องจักรใหม่ที่สั่งซื้อเข้ามาในโรงงานที่ 4

ตามงบการเงินรวม ที่ดิน อาคารและอุปกรณ์-สุทธิ เท่ากับ 950.61 ล้านบาท
เพิ่มขึ้นเมื่อเทียบกับงบการเงินเฉพาะบริษัทจำนวน 95.25 ล้านบาท โดย ณ วันที่ 31 ธันวาคม
2554 บริษัทย่อย ได้ลงทุนซื้อเครื่องจักรเพื่อใช้ในการผลิตชิ้นส่วนอะไหล่โดยมีมูลค่าตามบัญชี คือ
พีทูจำนวน 7.92 ล้าน บาท (สุทธิจากรายการซื้อขายเครื่องจักรระหว่างกัน
กำไรจากการจำหน่ายสินทรัพย์ระหว่างกัน และสุทธิจากค่าเสื่อมราคา 1.24 ล้านบาท ) เอทู
ได้ลงทุนในเครื่องจักรมูลค่าตามบัญชีเท่ากับ 12.77 ล้านบาท บาท
(สุทธิจากรายการซื้อขายเครื่องจักรระหว่างกัน กำไรจากการจำหน่ายสินทรัพย์ระหว่างกัน
และสุทธิจากค่าเสื่อมราคา 0.78 ล้านบาท ) (และ API
ลงทุนในเครื่องจักรและอุปกรณ์สำนักงานมูลค่าตามบัญชีเท่ากับ 22.64 ล้านบาท บาท
(สุทธิจากรายการซื้อขายเครื่องจักรระหว่างกัน กำไรจากการจำหน่ายสินทรัพย์ระหว่างกัน
และสุทธิจากค่าเสื่อมราคา 1.10 ล้านบาท )

หนี้สิน

ส่วนใหญ่เป็น เงินเบิกเกินบัญชีเจ้าหนี้การค้า เงินกู้ยืมจากกรรมการและดอกเบี้ยค้างจ่าย
และเงินกู้ยืมจากสถาบันการเงิน โดยหนี้สินรวมของงบการเงินเฉพาะบริษัทเท่ากับ 166.71
ล้านบาท 476.78 ล้านบาท เท่ากับ 423.26 ล้านบาท ณ สิ้นปี 2552-2554 ตามลำดับ
สำหรับหนี้สินรวมของงบการเงินรวมเท่ากับ 476.87 ล้านบาท และ 426.55 ล้านบาท ณ สิ้นปี
2553 และ 2554 ตามลำดับ

เงินกู้ยืมจากกรรมการและดอกเบี้ยค้างจ่าย และเงินกู้ยืมจากสถาบันการเงิน

[]

1/ ร้อยละของสินทรัพย์รวม

2/ ณ วันที่ 31 ธันวาคม 2552 ค้ำประกันโดยที่ดินพร้อมสิ่งปลูกสร้างและเครื่องจักร
มูลค่าตามบัญชีรวม 36.31 ล้านบาท และมีกรรมการของบริษัทร่วมค้ำประกัน

ณ วันที่ 31 ธันวาคม 2553 ค้ำประกันโดยที่ดินพร้อมสิ่งปลูกสร้างส่วนหนึ่งราคาตามบัญชี 33.77
ล้านบาท และเครื่องจักรจำนวนหนึ่งราคาตามบัญชี 121.26 ล้านบาท รวม 155.03 ล้านบาท

ณ วันที่ 31 ธันวาคม 2554 ค้ำประกันโดยที่ดินพร้อมสิ่งปลูกสร้างส่วนหนึ่งราคาตามบัญชี 32.45
ล้านบาท และเครื่องจักรจำนวนหนึ่งราคาตามบัญชี 106.65 ล้านบาท รวม 139.10 ล้านบาท

ปี 2552 บริษัทซื้อเครื่องจักรและอุปกรณ์เพื่อขยายกำลังการผลิตและอื่นๆ อย่างต่อเนื่องรวมเท่ากับ
131.96 ล้านบาท
ส่งผลทำให้เงินทุนหมุนเวียนภายในบริษัทไม่เพียงพอบริษัทจึงได้กู้ยืมเงินเบิกเกินบัญชีและเงินกู้ยืมระยะสั้นจากสถาบันการเงินเท่ากับ
0.81 ล้านบาท และมีเงินกู้ยืมจากกรรมการและดอกเบี้ยค้างรับเท่ากับ 60.20 ล้านบาท
โดยเงินกู้ยืมจากกรรมการมีการคิดอัตราดอกเบี้ยร้อยละ 4-5 ต่อปี และมีกำหนดชำระเมื่อทวงถาม

ระหว่างปี 2553 บริษัทได้มีการกู้ยืมและชำระคืนเงินกู้ยืมกรรมการ อัตราดอกเบี้ยร้อยละ 4 ต่อปี
จ่ายชำระดอกเบี้ยเป็นรายเดือน แต่ในช่วงไตรมาสที่ 3 ของปี 2553
บริษัทได้จ่ายคืนเงินกู้ยืมกรรมการทั้งจำนวน ส่งผลให้ ณ วันที่ 31 ธันวาคม 2553
บริษัทไม่มียอดเงินกู้ยืมกรรมการคงค้าง แต่ยังคงเหลือเงินกู้ยืมระยะสั้นจากสถาบันการเงินจำนวน
45 ล้านบาท

เมื่อวันที่ 3 พฤศจิกายน 2553 ที่ประชุมคณะกรรมการบริษัทครั้งที่ 4/2553
มีมติอนุมัติการขอรับวงเงินสินเชื่อกับสถาบันการเงินแห่งหนึ่งจำนวน 300 ล้านบาท
เริ่มตั้งแต่เดือนเมษายน – เดือนกันยายน 2556 โดยเดือนที่ 1-9 อัตราดอกเบี้ย MLR-2.75%
ต่อปี และเดือนที่ 10 เป็นต้นไป MLR – 1.75% ต่อปีเริ่มชำระเงินงวดแรกในเดือนเมษายน 2554
ค้ำประกันโดยที่ดินพร้อมสิ่งปลูกสร้างและเครื่องจักรที่มีมูลค่าตามบัญชี ณ วันที่ 31 ธันวาคม 2553
เท่ากับ 155.03 ล้านบาท เพื่อเพิ่มความคล่องตัวในการดำเนินกิจการ การลงทุนเพื่อขยายกิจการ
โดย ณ วันที่ 31 ธันวาคม 2553 บริษัทได้เบิกใช้วงเงินดังกล่าวไปแล้วจำนวน 225 ล้านบาท
ทั้งนี้สัญญาเงินกู้ยืมดังกล่าวระบุข้อปฏิบัติที่สำคัญดังนี้

1)  กำหนดให้บริษัทต้องดำรงสัดส่วนหนี้ต่อส่วนของผู้ถือหุ้นไม่ให้เกินกว่า 2 ต่อ 1 ซึ่ง ณ วันที่ 31
    ธันวาคม 2554 บริษัทมีสัดส่วนหนี้สินต่อส่วนของผู้ถือหุ้นเท่ากับ 0.47 เท่า

2)  กำหนดให้บริษัทต้องดำรงสัดส่วนความสามารถในการชำระหนี้ไม่ให้ต่ำกว่า 1.5 เท่า ซึ่ง ณ
    วันที่ 31 ธันวาคม 2554 บริษัทมีสัดส่วนความสามารถในการชำระหนี้เท่ากับ 1.85 เท่า

3)  กำหนดให้การถือหุ้นในบริษัทของครอบครัวการุณกรสกุล ในสัดส่วนไม่ต่ำกว่าร้อยละ 51
    ของทุนจดทะเบียน ซึ่ง ณ วันที่ 10 กุมภาพันธ์ 2555 (วันที่ปิดสมุดทะเบียนครั้งล่าสุด)
    ครอบครัวการุณกรสกุล ถือหุ้นในบริษัทในสัดส่วนร้อยละ 63.58

ปี 2554 ในเดือนกันยายน บริษัทมีเงินกู้ยืมระยะยาว คงเหลือ 250 ล้านบาท
แต่หลังจากที่บริษัทได้เสนอขายหุ้นสามัญและเพิ่มทุนต่อประชาชน
และได้รับเงินจากการเสนอขายหุ้นสามัญและเพิ่มทุนต่อประชาชน เมื่อวันที่ 29 กันยายน 2554
บริษัทได้นำเงินส่วนหนึ่งตามที่ระบุไว้ในวัตถุประสงค์การใช้เงินทุนในส่วนที่เพิ่ม จำนวน 120
ล้านบาท จ่ายชำระคืนเงินกู้ยืมระยะยาวก่อนกำหนด ทำให้ ณ วันที่ 31 ธันวาคม 2554
เงินกู้ยืมระยะยาว คงเหลือ 74 ล้านบาท

เจ้าหนี้การค้าและเจ้าหนี้อื่น-กิจการอื่น

ประกอบด้วย เจ้าหนี้การค้า โบนัสค้างจ่าย ค่าใช้จ่ายค้างจ่าย เจ้าหนี้อื่น ซึ่งมีรายละเอียดดังนี้

[]

โดยส่วนใหญ่เป็นเจ้าหนี้การค้า ประเภทเจ้าหนี้ค่าวัตถุดิบ เช่น เหล็ก อลูมิเนียม เป็นต้น
ซึ่งเจ้าหนี้เฉลี่ยร้อยละ 87.47 เป็นเจ้าหนี้ภายในประเทศ และเฉลี่ยร้อยละ 12.53
เป็นเจ้าหนี้ต่างประเทศ มีระยะเวลาการให้สินเชื่อ (Credit Term) ประมาณ 30-90 วัน

เจ้าหนี้การค้าของงบการเงินเฉพาะเท่ากับ 63.93 ล้านบาท ณ สิ้นปี 2552
และตามงบการเงินเฉพาะและงบการเงินรวม มีเจ้าหนี้การค้าเพิ่มขึ้นเป็น 119.18 ล้านบาท ณ
สิ้นปี 2553 และเท่ากับ 93.98 ล้านบาท ณ วันที่ 31 ธันวาคม 2554 ซึ่งการลดลงในปี 2553
และ 2554 แปรผันตามปริมาณการสั่งซื้อวัตถุดิบเพื่อรองรับยอดขายที่เพิ่มสูงขึ้น
หรือคิดเป็นระยะเวลาชำระหนี้เฉลี่ยเท่ากับ 51 วัน 50 วัน 61 วัน ณ วันที่ 31 ธันวาคม
2552-2554 ตามลำดับ ซึ่งยังอยู่ในช่วงระยะเวลาการให้สินเชื่อที่บริษัทได้รับจากเจ้าหนี้การค้า

เจ้าหนี้ค่าสินทรัพย์

[]

1/ ร้อยละของหนี้สินรวม

ณ สิ้นปี 2552 เจ้าหนี้ค่าสินทรัพย์ของงบการเงินเฉพาะบริษัท เท่ากับ 29.94 ล้านบาท ณ สิ้นปี
2553 และ 2554
เจ้าหนี้ค่าเครื่องจักรของงบการเงินเฉพาะบริษัทและงบการเงินรวมของบริษัทมีจำนวนเท่ากัน คือ
65.32 ล้านบาท และ 152.86 ล้านบาท ตามลำดับ โดยปี 2553 เพิ่มขึ้น 35.38 ล้านบาท และปี
2554 เพิ่มขึ้น 87.54 ล้านบาท เนื่องจากปี 2552-2554
เป็นช่วงที่บริษัทกำลังขยายการผลิตทำให้ลงทุนในเครื่องจักรเพิ่มขึ้น

ภาระผูกพันผลประโยชน์พนักงาน

ตั้งแต่วันที่ 1 มกราคม 2554 เป็นต้นไป บริษัทและกลุ่มบริษัทได้ถือปฏิบัติตามมาตรฐานการบัญชีฉบับที่
19 เรื่อง ผลประโยชน์พนักงาน
โดยมาตรฐานการบัญชีได้กำหนดให้กลุ่มบริษัทรับรู้ผลประโยชน์ของพนักงานเป็นค่าใช้จ่ายเมื่อกลุ่มบริษัทได้รับผลประโยชน์ที่เกิดจากการให้บริการของพนักงาน
พร้อมทั้งรับรู้หนี้สินเมื่อพนักงานได้ให้บริการเพื่อแลกเปลี่ยนกับผลประโยชน์ของพนักงานที่กลุ่มบริษัทจะต้องจ่ายในอนาคต
กลุ่มบริษัทได้เลือกใช้แนวทางการเพิ่มหนี้สินภาระผูกพันผลประโยชน์ของพนักงานกรณีการเกษียณอายุหรือการเลิกจ้างตามกฎหมายแรงงาน
โดยทำการปรับปรุงจำนวนหนี้สินดังกล่าวจำนวน 8.83 ล้านบาท สำหรับงบการเงินเฉพาะกิจการ
และ 8.99 ล้านบาท สำหรับงบการเงินรวม เข้าไปในกำไรสะสม ณ วันที่ 1 มกราคม 2554
ตามแนวทางที่กำหนดไว้เป็นทางเลือกให้ถือปฏิบัติในช่วงของการเปลี่ยนแปลงตามข้อกำหนดของมาตรฐานการบัญชี

ปี 2554
บริษัทและกลุ่มบริษัทรับรู้ค่าใช้จ่ายผลประโยชน์พนักงานกรณีการเลิกจ้างหรือเกษียณอายุและผลประโยชน์ระยะยาวอื่นของพนักงานจำนวน
3.95 ล้านบาท สำหรับงบการเงินเฉพาะบริษัท และจำนวน 2.91 ล้านบาท สำหรับงบการเงินรวม
ส่งผลทำให้หนี้สินภาระผูกพันผลประโยชน์ของพนักงานกรณีการเกษียณอายุหรือเลิกจ้างตามกฎหมายแรงงานเพิ่มขึ้นเป็น
11.30 ล้านบาท สำหรับงบการเงินเฉพาะบริษัท และจำนวน 12.50 ล้านบาท
สำหรับงบการเงินรวม ณ วันที่ 31 ธันวาคม 2554

ภาระผูกพันและหนี้สินที่อาจจะเกิดขึ้น ณ วันที่ 31 ธันวาคม 2554

1.  กลุ่มบริษัทมีภาระผูกพันเกี่ยวกับสัญญาเช่าสินทรัพย์และบริการอื่นๆโดยสัญญามีอายุตั้งแต่ 1 ปี ถึง
    5 ปี โดยที่จะต้องจ่ายชำระภายใน 1 ปี เป็นจำนวน 0.80 ล้านบาท และเกินกว่า 1 ปี
    แต่ไม่เกิน 5 ปี 0.65 ล้านบาท รวมเท่ากับ 1.45 ล้านบาท

2.  บริษัทมีภาระผูกพันจากการทำเลตเตอร์ออฟเครดิตเป็นจำนวนเงินประมาณ 335.76 ล้านเยน
    สำหรับงบการเงินเฉพาะบริษัท และ 357.76 ล้านเยน สำหรับงบการเงินรวม
    ซึ่งเกี่ยวเนื่องกับการซื้อเครื่องจักรและจำนวน 0.06 ล้านเหรียญสหรัฐอเมริกา
    สำหรับงบการเงินเฉพาะบริษัท และงบการเงินรวม โดยเกี่ยวเนื่องกับการซื้อวัตถุดิบ

3.  บริษัทมีหนังสือค้ำประกันที่ออกโดยธนาคารในนามของบริษัทเหลืออยู่เป็นจำนวน 3.75 ล้านบาท
    ซึ่งเกี่ยวเนื่องกับการค้ำประกันการใช้ไฟฟ้าของบริษัท

ส่วนของผู้ถือหุ้น

ณ สิ้นปี 2552 ส่วนของผู้ถือหุ้นเท่ากับ 571.77 ล้านบาท
เป็นผลมาจากบริษัทมีผลประกอบการกำไรสุทธิเท่ากับ 65.89 ล้านบาท
ถึงแม้ว่าในระหว่างปีบริษัทได้มีการจ่ายเงินปันผลก็ตาม
แต่เนื่องจากกำไรสุทธิในแต่ละปีมากกว่าเงินปันผลที่จ่ายไปจึงทำให้ส่วนของผู้ถือหุ้นเพิ่มขึ้น

ณ สิ้นปี 2553 ส่วนของผู้ถือหุ้นลดลงเหลือ 491.70 ล้านบาท
ถึงแม้ว่าบริษัทมีผลประกอบการกำไรสุทธิจำนวน 144.93 ล้านบาท
และมีการเพิ่มทุนระหว่างปีจำนวน 54.00 ล้านบาท (ตามมติที่ประชุมวิสามัญผู้ถือหุ้นครั้งที่ 1/2553)
รวม 198.92 ล้านบาท แต่เนื่องจากมีการจ่ายเงินปันผลจำนวน 279.00 ล้านบาท
จึงทำให้ส่วนของผู้ถือหุ้นลดลงเหลือ 491.70 ล้านบาท

ณ สิ้นปี 2554 ส่วนของผู้ถือหุ้นของบริษัท เท่ากับ 910.75 ล้านบาท เพิ่มขึ้นจำนวน 419.04
ล้านบาท เมื่อเทียบกับ ณ สิ้นปี 2553 ซึ่งเท่ากับ 491.70 ล้านบาท เนื่องจากในปี 2554
บริษัทเพิ่มทุนโดยการออกหุ้นสามัญเพิ่มจำนวน 75 ล้านหุ้น มูลค่าหุ้นละ 1 บาท รวมเป็นจำนวน 75
ล้านบาท โดยการเพิ่มทุนเป็นการเสนอขายหุ้นต่อประชาชน (IPO) เมื่อวันที่ 29 กันยายน 2554
โดยจากการเพิ่มทุนในครั้งนี้ บริษัทมีส่วนเกินมูลค่าหุ้นสามัญเพิ่มขึ้น โดย ณ สิ้นปี 2553
บริษัทมีส่วนเกินมูลค่าหุ้นสามัญ เท่ากับ 49 ล้านบาท หลังการเสนอขายหุ้นต่อประชาชน (IPO)
บริษัทมีส่วนเกินมูลค่าหุ้นสามัญเพิ่มขึ้นเท่ากับ 320.79 จึงเป็นผลทำให้ ณ สิ้นปี 2554
บริษัทมีส่วนเกินมูลค่าหุ้นสามัญเท่ากับ 369.79 ล้านบาท ประกอบกับในปี 2554 บริษัทมีกำไรสุทธิ
107.07 ล้านบาท
แต่เนื่องจากมีการเปลี่ยนแปลงนโยบายบัญชีเพื่อให้เป็นไปตามมาตรฐานการบัญชีฉบับที่ 19
เรื่องผลประโยชน์พนักงาน
ซึ่งผลกระทบจากการเปลี่ยนแปลงนโยบายบัญชีดังกล่าวทำให้กำไรสะสมลดลงจำนวน 8.83 ล้านบาท
จึงทำให้ส่วนของผู้ถือหุ้นของบริษัทเท่ากับ 910.75 ล้านบาท ณ สิ้นปี 2554

ส่วนของผู้ถือหุ้นของงบการเงินรวม เท่ากับ 489.23 ล้านบาท ณ สิ้นปี 2553 เพิ่มขึ้นเป็น 412.81
ล้านบาท ณ สิ้นปี 2554 เนื่องจากในปี 2554 บริษัทและบริษัทย่อยมีกำไรขาดทุนเบ็ดเสร็จรวม
85.52 ล้านบาท
แต่เนื่องจากมีการเปลี่ยนแปลงนโยบายบัญชีเพื่อให้เป็นไปตามมาตรฐานการบัญชีฉบับที่ 19
เรื่องผลประโยชน์พนักงาน
ซึ่งผลกระทบจากการเปลี่ยนแปลงนโยบายบัญชีดังกล่าวทำให้กำไรสะสมลดลงจำนวน 8.99 ล้านบาท
จึงทำให้ส่วนของผู้ถือหุ้นของบริษัทและบริษัทย่อยเท่ากับ 902.05 ล้านบาท ณ สิ้นปี 2554

รายละเอียดการเพิ่มทุน

-   เมื่อวันที่ 19 พฤศจิกายน 2553 ที่ประชุมวิสามัญผู้ถือหุ้นครั้งที่ 1/2553
    มีมติอนุมัติการเพิ่มทุนจดทะเบียนของบริษัทอีก 45 ล้านบาท จากทุนจดทะเบียนเดิม 180
    ล้านบาท รวมเป็นทุนจดทะเบียนใหม่ 225 ล้านบาท โดยออกหุ้นสามัญจำนวน 0.45 ล้านหุ้น
    มูลค่าที่ตราไว้หุ้นละ 100 บาท เพื่อเสนอขายให้แก่ผู้ถือหุ้นเดิมตามสัดส่วน
    โดยแบ่งการจัดสรรออกเป็น 2 ครั้ง ดังนี้

  ครั้งที่ 1 เสนอขายจำนวน 0.405 ล้านหุ้น ในราคาเสนอขายหุ้นละ 100 บาท
  ซึ่งได้มีการเรียกชำระและรับชำระค่าหุ้นเพิ่มทุนดังกล่าวครบถ้วนแล้วในวันที่ 23 พฤศจิกายน
  2553

  ครั้งที่ 2 เสนอขายจำนวน 0.045 ล้านหุ้น ในราคาเสนอขายหุ้นละ 300 บาท
  ซึ่งได้มีการเรียกชำระและรับชำระค่าหุ้นเพิ่มทุนดังกล่าวครบถ้วนแล้วในวันที่ 25 พฤศจิกายน
  2553

-   เมื่อวันที่ 23 ธันวาคม 2553 ที่ประชุมวิสามัญผู้ถือหุ้นของบริษัท ครั้งที่ 2/2553
    มีมติอนุมัติเปลี่ยนแปลงมูลค่าหุ้นที่ตราไว้จากเดิมมูลค่าหุ้นละ 100 บาท เป็นมูลค่าหุ้นละ 1 บาท
    และมีมติอนุมัติเพิ่มทุนจดทะเบียนของบริษัทอีก 75 ล้านบาท จากทุนจดทะเบียนเดิม 225
    ล้านบาท รวมเป็นทุนจดทะเบียนใหม่ 300 ล้านบาท โดยออกหุ้นสามัญใหม่จำนวน 75 ล้านหุ้น
    จากเดิม 225 ล้านหุ้น รวมเป็น 300 ล้านหุ้น มูลค่าที่ตราไว้หุ้นละ 1 บาท
    เพื่อเสนอขายให้แก่ประชาชนเป็นการทั่วไป
    ซึ่งบริษัทได้มีการจดทะเบียนเพิ่มทุนและเปลี่ยนแปลงมูลค่าที่ตราไว้กับกระทรวงพาณิชย์เรียบร้อยแล้วเมื่อวันที่
    4 มกราคม 2554

รายละเอียดการจ่ายเงินปันผลในปี 2552 – 2554 สรุปดังนี้

-   เมื่อวันที่ 2 ตุลาคม 2552 ที่ประชุมคณะกรรมการบริษัทครั้งที่ 3/2552
    มีมติอนุมัติจัดสรรกำไรเพื่อจ่ายเงินปันผลระหว่างกาลปี 2552 ในอัตราหุ้นละ 15 บาท
    เป็นเงินรวม 27 ล้านบาท และดำเนินการจ่ายเงินปันผลในวันที่ 15 ตุลาคม 2552

-   เมื่อวันที่ 30 เมษายน 2553 ที่ประชุมผู้ถือหุ้นครั้งที่ 1/2553 มีมติอนุมัติให้จ่ายเงินปันผล
    ในอัตราหุ้นละ 15 บาท เป็นจำนวนเงินรวม 27 ล้านบาท
    และดำเนินการจ่ายเงินปันผลในวันที่ 31 พฤษภาคม 2553

-   เมื่อวันที่ 22 กันยายน 2553 ที่ประชุมคณะกรรมการบริษัทครั้งที่ 3/2553
    มีมติอนุมัติจัดสรรกำไรเพื่อจ่ายเงินปันผลระหว่างกาลปี 2553 ในอัตราหุ้นละ 15 บาท
    เป็นเงินรวม 27 ล้านบาท และดำเนินการจ่ายเงินปันผลในวันที่ 27 ตุลาคม 2553

-   เมื่อวันที่ 3 ธันวาคม 2553 ที่ประชุมคณะกรรมการบริษัทครั้งที่ 5/2553
    มีมติอนุมัติจ่ายเงินปันผลระหว่างกาลในอัตราหุ้นละ 100 บาท เป็นจำนวนเงินรวม 225
    ล้านบาท โดยบริษัทจ่ายเงินปันผลในวันที่ 28 ธันวาคม 2553

-   เมื่อวันที่ 5 ตุลาคม 2554 ที่ประชุมคณะกรรมการบริษัทครั้งที่ 6/2554
    มีมติอนุมัติจ่ายเงินปันผลระหว่างกาลในอัตราหุ้นละ 0.25 บาท เป็นจำนวนเงินรวม 75
    ล้านบาท โดยบริษัทจ่ายเงินปันผลในวันที่ 4 พฤศจิกายน 2554

สภาพคล่อง

กระแสเงินสด :

  ---------------------------------------------------------- ------------------- ---------- ----------- ---------- ------------- ----------
  (หน่วย : ล้านบาท)                                            งบการเงินเฉพาะบริษัท                                     งบการเงินรวม   

                                                             ปี 2552              ปี 2553     ปี 2554      ปี 2553                   ปี 2554

  กำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน   146.90              234.62     212.28      233.62                   202.31

  การเปลี่ยนแปลงในสินทรัพย์และหนี้สินดำเนินงาน                        36.10               8.57       (93.80)     8.31                     (99.37)

  เงินสดสุทธิได้มาจาก (ใช้ไปใน) กิจกรรมดำเนินงาน                    183.00              243.19     118.48      241.93                   102.93

  เงินสดสุทธิได้มาจาก (ใช้ไปใน) กิจกรรมลงทุน                        (124.72)            (211.73)   (282.5)7)   (187.52)                 (292.67)

  เงินสดสุทธิได้มาจาก (ใช้ไปใน) กิจการจัดหาเงิน                      (56.69)             (15.81)    194.81      (15.81)                  209.99

  เงินสดและรายการเทียบเท่าเงินสด ณ วันสิ้นปี                         17.92               33.57      64.29       56.52                    76.85
  ---------------------------------------------------------- ------------------- ---------- ----------- ---------- ------------- ----------

อัตราส่วนสภาพคล่อง :

บริษัทมีอัตราส่วนสภาพคล่องเท่ากับ 1.18 เท่า 0.77 เท่า และ 0.97 เท่า ณ วันที่ 31 ธันวาคม
2552 2553 และ 2554 ตามลำดับ โดยใน 3
ปีที่ผ่านมาบริษัทมีการลงทุนในเครื่องจักรเพื่อขยายกำลังการผลิตเพิ่มเติม
ทำให้แหล่งเงินทุนจากภายในบริษัทไม่เพียงพอจำเป็นต้องพึ่งพาแหล่งเงินทุนจากกรรมการและเงินกู้ระยะสั้นและยาวจากสถาบันการเงิน
ส่งผลทำให้สภาพคล่องในช่วงที่ผ่านมาของบริษัทมีแนวโน้มลดลง

สำหรับอัตราส่วนสภาพคล่องอื่น ได้แก่ ระยะเวลาเก็บหนี้เฉลี่ยเท่ากับ 53 วัน ในปี 2554
เนื่องจากปี 2554 เป็นปีที่อุตสาหกรรมยานยนต์มีการเติบโตดีในไตรมาส 1 และไตรมาส 3
แต่เกิดปัญหาภัยธรรมชาติโดยเฉพาะในไตรมาสที่ 4 เป็นเหตุให้ระยะเวลาในการเรียกเก็บหนี้ในปี
2554 เพิ่มขึ้นเป็น 53 วัน จาก 47 วันในปี 2553

ระยะเวลาขายสินค้าเฉลี่ย คือระยะเวลาตั้งแต่ผลิตจนกระทั่งขายสินค้าในปี 2554 เท่ากับ 69 วัน
เพิ่มขึ้นจาก 44 วัน ในปี 2553 เนื่องจากในช่วงเกิดปัญหาอุทกภัย
ซึ่งบริษัทไม่ได้รับผลกระทบจากน้ำท่วมโดยตรงแต่ได้รับผลกระทบจากยอดสั่งซื้อที่หดตัวลง
ส่งผลให้กำลังการผลิตของบริษัทอยู่ในระดับต่ำ
บริษัทจึงทำการผลิตเพื่อสต๊อกสินค้าบางส่วนไว้เพื่อทบยอดสั่งซื้อที่จะเข้ามาหลังปัญหาอุทกภัยผ่านพ้นไป
ระยะเวลาขายสินค้าเฉลี่ยของบริษัทจึงเพิ่มมากขึ้น

ระยะเวลาชำระหนี้เฉลี่ยในปี 2554 เท่ากับ 69 วัน เพิ่มขึ้นจาก 44 วัน ในปี 2553
บริษัทพยายามที่จะยืดระยะเวลาการชำระหนี้ให้มากที่สุด
จากปัญหาอุตสาหกรรมหดตัวจากปัญหาภัยธรรมชาติ

สำหรับวงจรเงินสดของบริษัทเพิ่มขึ้นจาก 41 วัน เป็น 52 วัน ในปี 2553-2554 ตามลำดับ
ถึงแม้ว่าระยะเวลาในการเรียกเก็บหนี้เฉลี่ย และขายสินค้าเฉลี่ยนานขึ้น
แต่บริษัทสามารถที่จะบริหารระยะเวลาในการชำระหนี้ให้นานขึ้นเช่นเดียวกัน
แต่ระยะเวลาที่ชำระหนี้นานขึ้นยังไม่ครอบคลุมการเพิ่มขึ้นของระยะเวลาในการเรียกเก็บหนี้เฉลี่ยและขายสินค้าเฉลี่ย
จึงทำให้วงจรเงินสดของบริษัทในปี 2554 เพิ่มขึ้นเป็น 52 วัน

อัตราส่วนที่สำคัญอื่นๆ :

ปี 2554 อัตราผลตอบแทนจากสินทรัพย์เท่ากับร้อยละ 10.69 ลดลงจากร้อยละ 16.98 ในปี 2553
เนื่องจากยอดขายของบริษัทไม่เป็นไปตามเป้าหมายอันเนื่องจากภัยธรรมชาติ
อย่างไรก็ตามอัตราผลตอบแทนจากสินทรัพย์ยังคงมากกว่าปี 2552
อัตราผลตอบแทนจากสินทรัพย์ถาวร เท่ากับร้อยละ 24.58 ลดลงจากร้อยละ 37.85 ในปี 2553
อัตราผลตอบแทนสินทรัพย์ถาวรของบริษัทลดลงเนื่องจากในปี 2554
บริษัทมีการขยายกำลังการผลิตเพื่อรองรับการขยายตัวของอุตสาหกรรมโดยเฉพาะอุตสาหกรรมยานยนต์
แต่เนื่องจากการหดตัวอย่างมากของอุตสาหกรรมโดยรวมในไตรมาสที่ 4
ทำให้ยอดขายโดยรวมทั้งปีลดลง
ส่งผลทำให้การขยายกำลังการผลิตในสินทรัพย์ถาวรไม่สอดคล้องกับการหดตัวของอุตสาหกรรมโดยรวม
บริษัทจึงยังไม่สามารถใช้สินทรัพย์ที่มีอยู่เพื่อก่อให้เกิดรายได้ได้อย่างเต็มที่

ณ วันที่ 31 ธันวาคม 2554 อัตราส่วนหนี้สินรวมต่อส่วนของผู้ถือหุ้นของบริษัทเท่ากับ 0.69 เท่า
ลดลงจาก 0.97 เท่า ณ วันที่ 31 ธันวาคม 2553 การลงทุนในเครื่องจักรเพื่อขยายกำลังการผลิต
และสินทรัพย์อื่นๆ ส่วนใหญ่มีแหล่งเงินทุนมาจากส่วนของทุนซึ่งบริษัทเพิ่มทุนจากการออกหุ้น IPO
โดยมีส่วนที่มาจากเงินกู้ยืมน้อยลง
อย่างไรก็ตามบริษัทมีกระแสเงินสดจากการดำเนินงานของบริษัทเพียงพอที่จะจ่ายดอกเบี้ยได้พิจารณาจากอัตรส่วนความสามารถชำระดอกเบี้ยที่เท่ากับ
10.80 เท่า แม้ว่าอัตราส่วนความสามารถชำระดอกเบี้ยจะลดลงจากปี 2553
เนื่องมาจากโดยในช่วงต้นปีบริษัทมีเงินกู้ระยะยาวจากสถาบันการเงินซึ่งมีภาระดอกเบี้ยเท่ากับ 225
ล้านบาท ทำให้ระหว่างปีบริษัทมีภาระดอกเบี้ยจ่ายประมาณ 9.2 ล้านบาท
ปัจจุบันบริษัทจ่ายชำระคืนเงินกู้ระยะยาวดังกล่าวแล้วบางส่วน ณ สิ้นปี 2554
บริษัทมียอดเงินกู้ระยะยาวจากสถาบันการเงินเหลือ 74 ล้านบาท

ค่าตอบแทนผู้สอบบัญชี

ปี 2553 ค่าตอบแทนของบริษัท เอส พี ออดิท จำกัด ในฐานะผู้สอบบัญชี รวมทั้งกลุ่มบริษัท มีจำนวน
0.59 ล้านบาท และตรวจสอบการปฏิบัติตามเงื่อนไขของบัตรส่งเสริม 0.06 ล้านบาท

ปี 2554 ค่าตอบแทนของบริษัท เอส พี ออดิท จำกัด ในฐานะผู้สอบบัญชี รวมทั้งกลุ่มบริษัท มีจำนวน
0.92 ล้านบาท และตรวจสอบการปฏิบัติตามเงื่อนไขของบัตรส่งเสริม 0.06 ล้านบาท

ทั้งนี้
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีไม่เป็นบุคคลหรือกิจการที่เกี่ยวข้องกันกับบริษัท

ปัจจัยและอิทธิพลหลักที่อาจมีผลกระทบต่อการดำเนินงานหรือฐานะการเงินในอนาคต

1.  ความเสี่ยงจากความผันผวนของอัตราแลกเปลี่ยน

วัตถุดิบหลักที่ใช้ในการผลิตชิ้นส่วนของบริษัท ส่วนใหญ่ต้องนำเข้าจากต่างประเทศ
อย่างไรก็ตามบริษัทมีการสั่งซื้อวัตถุดิบส่วนใหญ่ผ่านผู้จัดจำหน่ายในประเทศซึ่งกำหนดราคาขายเป็นสกุลเงินบาท
จึงทำให้บริษัทไม่มีความเสี่ยงจากความผันผวนของอัตราแลกเปลี่ยนในกรณีดังกล่าว
แต่ในบางกรณีวัตถุดิบที่มีคุณสมบัติตามที่ลูกค้ากำหนดไม่มีจำหน่ายภายในประเทศ
หรือในบางกรณีลูกค้าเป็นผู้กำหนดรายชื่อผู้จัดจำหน่ายวัตถุดิบให้บริษัทเป็นผู้เลือก
ซึ่งผู้จัดจำหน่ายวัตถุดิบดังกล่าวล้วนแต่เป็นผู้จัดจำหน่ายที่อยู่ในต่างประเทศ
ทำให้บริษัทต้องมีการสั่งซื้อวัตถุดิบบางส่วนโดยตรงจากต่างประเทศ
ดังนั้นบริษัทจึงมีความเสี่ยงจากความผันผวนของอัตราแลกเปลี่ยนจากการสั่งซื้อวัตถุดิบในกรณีดังกล่าวซึ่งคิดเป็นสัดส่วนประมาณร้อยละ
13 ของยอดสั่งซื้อทั้งหมดในปี 2554

แต่เนื่องจากบริษัทมีการจำหน่ายชิ้นส่วนให้แก่ลูกค้าในต่างประเทศและได้รับชำระเงินเป็นเงินตราต่างประเทศด้วย
บริษัทจึงใช้เงินตราต่างประเทศที่ได้รับจากการขายไปจ่ายชำระค่าซื้อวัตถุดิบโดยเงินตราต่างประเทศที่บริษัทได้รับจากการขายชิ้นส่วนโลหะมีจำนวนใกล้เคียงกับจำนวนเงินตราต่างประเทศที่บริษัทต้องจ่ายชำระเป็นค่าวัตถุดิบ
โดยในไตรมาสที่ 2/2554 บริษัทมีรายได้จากการขายชิ้นส่วนเป็นเงินตราต่างประเทศจำนวน 2.57
ล้านดอลล่าร์สหรัฐ หรือคิดเป็นจำนวนเงินเทียบเท่า 78.90 ล้านบาท
และมียอดสั่งซื้อวัตถุดิบเป็นเงินตราต่างประเทศประมาณ 1.17 ล้านดอลล่าร์สหรัฐ 1.86
ล้านเยนและ 0.04 ล้านดอลล่าร์สิงคโปร์ คิดเป็นจำนวนเงินรวมเทียบเท่า 37.88 ล้านบาท
จากลักษณะการทำธุรกิจดังกล่าวจึงสามารถสรุปได้ว่าบริษัทมีความเสี่ยงจากความผันผวนของอัตราแลกเปลี่ยนที่เกิดจากการประกอบธุรกิจค่อนข้างต่ำ
เนื่องจากมีรายรับและรายจ่ายบางส่วนเป็นเงินตราต่างประเทศที่มีจำนวนค่อนข้างใกล้เคียงกัน

อย่างไรก็ตาม
บริษัทยังคงมีความเสี่ยงจากความผันผวนของอัตราแลกเปลี่ยนจากการนำเข้าเครื่องจักรจากต่างประเทศ
โดยบริษัทนำเข้าเครื่องจักรส่วนใหญ่จากประเทศญี่ปุ่น โดย ณ วันที่ 31 ธันวาคม 2554
บริษัทมียอดสั่งซื้อเครื่องจักรคงค้างเป็นสกุลเงินต่างประเทศประมาณ 113.23 ล้านเยน
คิดเป็นจำนวนเงินเทียบเท่าประมาณ 43.25 ล้านบาท
ทั้งนี้บริษัทมีการบริหารความเสี่ยงที่เกิดจากความผันผวนของอัตราแลกเปลี่ยนดังกล่าวโดยมีการทำสัญญาป้องกันความเสี่ยงด้านอัตราแลกเปลี่ยนทั้งจำนวน